Vulin: Izbori prilika da se građani izjasne o politici Vlade\nUŠĆE - Vanredni parlamentarni izbori su dobra prilika da građani Srbije kažu šta misle o politici Vlade Srbije, rekao je ministar za rad, zapošljavanje, boračka i socijalna pitanja Aleksandar Vulin dodajući da se nada da će naprednjaci na sutrašnjoj sednici Glavnog odbora dati podršku svom lideru i da će mu verovati.\n"Nadam se da će dati podršku svom lideru, Aleksandru Vučiću i da će mu, kao i do sada verovati i dati mogućnost da odluči o tome da li je potrebno ići na vanredne parlamentarne izbore ili nije", rekao je Vulin novinarima nakon obilaska preduzeća FMO "Ekonom" u Ušću.\nOn je istakao da je njegov stav o tome da li su potrebni vanredni parlamentarni izbori isti kao što je to bilo i prošle godine, odnosno da misli da je to dobro.\n"To je sasvim dobra prilika da građani Srbije odgovore i kažu šta misle i o politici ove vlade, ali i politici onih koji napadaju i kritikuju vladu" rekao je Vulin.\nKako je rekao, to je priika da građani kažu da li hoće da imamo politiku koja ne uvodi sankcije Ruskoj federaciji ili možda hoće politiku u kojoj treba da priznamo Kosovo i raskinemo svaku vezu sa Rusijom.\n"Možda hoće politiku od koje će od nas tražiti da u potpunosti prekinemo bilo kakvu komunikaciju sa Zapadom i da pokušamo da se zatvorimo u neke svoje male granice i da ne vidimo svet oko sebe", rekao je Vulin.\nOn je istakao da ono što je ponudila aktuelna vlada jeste politika koja čuva odnose i sa RF i sa Zapadom, koja neće da nastavi pljačkašku privatizaciju, već politiku koja će voditi računa o svakom građaninu- i onom koji je ostao bez posla i onom koji tek treba da se zaposli.\n"Politika koja je vodila računa o tome da vrati dugove vojnim penzionerima, a ne da napravi nove dugove i koja će se truditi da poveže staž svakom onom koga su ostavili svih ovih godina bez penzije, socijalnog i elementarnih ljudskih prava- to je naša politika i mislim da građani treba da se izjasne o njoj", rekao je Vulin.\n« Dveri: SNS želi republičke izbore strajujući od lokalnih Gojković: Vučić će dobiti poverenje za odluku o izborima »


RTV Puls | RAKIĆ: SITUACIJA JE OZBILJNA , ZATO BUDITE ODGOVORNI I OSTANITE KOD KUĆE\nRAKIĆ: SITUACIJA JE OZBILJNA , ZATO BUDITE ODGOVORNI I OSTANITE KOD KUĆE\nS.MITROVICA, 31. Mart- Predsednik Srpske liste i gradonačelnik Severne Mitrovice Goran Rakić pozvao je danas građane da, i u sutuaciji kada se čitav svet bori sa pandemijom koronavorisa, pokažu odgovornost kao što su to činili uvek kada je bilo teško.\nRakić je rekao da situacija sa koronavirusom zahteva maksimalnu odgovornost svih u danima koji su pred nama, posebno u naredne dve nedelje.\n“Biću iskren, kao i uvek, očekujemo veliko povećanje broja zaraženih u našem gradu. Situacija je više nego ozbiljna, rekao bih čak i dramatična. Zbog situacije u kojoj se nalazimo potrebno je da svako od nas da svoj doprinos u zaštiti naših najmilijih. Zato apelujem na sve vas, u narednim danima ostanite kod kuće i bez preke potrebe ne izlazite iz svojih domova“, rekao je Rakić.\nOn je poručio da šetnju sa decom, druženje sa prijateljima, kumovima, građani ostave za neka bolja vremena.\n“Znam koliko smo hrabri, ali ovu borbu dobijaju mudri i strpljivi. Naša država izdvaja ogroman novac kako niko ne bi bio na gubitku, ali od nas traži samo jedno, da ostanemo kod kuće i slušamo savete naših stručnjaka”, rekao je Rakić.\nOn je izrazio uveravanje da će srpski narod i ovu nedaću pobediti, uz naglasak da ta pobeda u ovoj borbi zahteva odgovornost svakog pojedinca.\n„U suprotnom, posledice će posledice biti katastrofalna. Zato vas još jednom molim, ostanite kod kuće”, zaključio je Rakić.


O predsedavanju EU i Erazmus plus programu na štandu EU na Sajmu knjiga - EU Info Centar\nDebata „Uloga predsedavanja Savetom evropske unije“, promocija Erazmus plusa, novog programa EU u oblasti obrazovanja i predstavljanje knjige „Skloni ljubavi“ autorke Tijane M. Đerković obeležili su utorak, 28. oktobar, na štandu Evropske unije u okviru Međunardonog sajma knjiga u Beogradu.\nPredstavljanje programa Erazmus+ je organizovano u saradnji sa Tempus kancelarijom. Zainteresovani građani, među kojima je bilo najviše mladih, razgovarali su sa predstavnicima kancelarije Tempus koja je u Srbiji zadužena za sprovođenje novog programa obrazovanja EU, kao i sa dosadašnjim stipendistima, koji su im preneli svoje iskustvo učešća u ovom programu.\nNajnovije izdanje Albatrosplusa, roman „Skloni ljubavi“ Tijane M. Đerković, predstavljen je posetiocima u prisustvu autorke i izdavača. Skloni ljubavi je balkanska saga o tri generacije crnogorske porodice Vukovića tokom sto dvadeset godina srpske istorije. Tijana M. Đerković je za knjigu Skloni ljubavi dobila 2014. godine nagradu grada Kunea (Pijemonte) za prvi roman na italijanskom jeziku.\nO ulozi predsedništva EU sa studentima Foruma za diplomatiju i međunarodne odnose Fakulteta političkih nauka razgovarali su šef Delegacije EU u Srbiji, ambasador Majkl Devenport i ambasador Italije kao zemlje predsedavajuće EU u ovom semestru, Đuzepe Manco.\nGovoreći o ulozi rotirajućeg predsedništva EU, Devenport je rekao da je predsedništvo „vozač“ kada je reč o politici proširenja, u kojoj „motor“ predstavlja Evropska komisija.\nAmbasador Manco objasnio je da je Italija, kao predsedavajući EU, spremna da pomogne Srbiji da u decembru otvori prvo pregovaračko poglavlje u procesu pristupanja EU.\n„Italija, kao predsedavajuća Savetom EU, spremna je da pomogne Srbiji da otvori prvo poglavlje u pregovorima sa EU. Italija ima to u agendi i to pitanje biće na stolu“, rekao je Manco.\nItalijanski ambasador je napomenuo da će njegova sadašnja šefica, ministarka spoljnih poslova Italije Federika Mogerini, za tri dana zvanično preuzeti dužost šefa evropske diplomatije i time postati šefica Davenportu, i da je upravo Mogerini osoba čiji broj telefona treba pozvati „za razgovor sa Evropom“.\nZaživela „Subotnja bajkaonica“ u Novom Sadu


Kompanija Volt Dizni popustila pred najavom bojkota medija - MediaSfera\nVolt Dizni je danas saopštio da će ponovo dozvoliti pristup Los Anđeles tajmsu, posle „produktivnih razgovora s novim vođstvom“ tog lista.\nTaj tekst je, prema Diznijevom saopštenju od petka, pokazao „potpuno zanemarivanje osnovnih novinarskih standarda“ i bio je „u potpunosti vođen političkom agendom“.\nTe četiri grupe objavile su rano jutros zajedničku izjavu, u kojoj su navele da im je bilo veoma teško da „preduzmu bilo kakvu akciju koja bi mogla da kazni filmske umetnike zbog odluka na koje oni nemaju uticaja“.\n„Ali ovu akciju je uzrokovao Dizni kada je odbrao da kazni novinare Tajmsa umesto da je kroz javnu diskusiju izrazio neslaganje s tekstom o kompaniji. Odgovor kompanije Dizni trebalo bi veoma da zabrine sve koji veruju u značaj slobodne štampe, uključujući umetnike“, stoji u zajedničkoj izjavi.\nPosle ukidanja zabrane, kritičari navode da će se vratiti svom poslu, a naredni Diznijevi filmovi koji će kritičarima biti prikazani pre publike su „Ratovi zvezda: Poslednji džedaj“ i animirani film „Koko“ (Coco).\nTagoviDizni novinari Volt


RTCG - Radio Televizija Crne Gore - Nacionalni javni servis :: Svijet :: I Britanija uvodi sankcije ruskim zvaničnicima\n15. 10. 2020. 19:11 >> 19:11 0\nSLIJEDE PRIMJER EU\n"Velika Britanija će nastaviti da blisko sarađuje sa međunarodnim partnerima kako bi se suprotstavila ruskoj upotrebi hemijskog oružja", napisao je na Tviteru britanski ministar spoljnih poslova Dominik Rab.\nŠest ruskih zvaničnika, uključujući šefa bezbjednosnih službi FSB Aleksandra Bortnikova i jednog od zvaničnika predsjednikove administracije Sergeja Kirijenka, sankcionisano je zbog povezanosti sa trovanjem Alekseja Navaljnog.\n"Velika Britanija i njeni partneri su se složili da ne postoji drugo vjerodostojno objašnjenje za trovanje Navaljnog od umiješanosti i odgovornosti Rusije", navodi se u saopštenju britanskog ministarstva spoljnih poslova.\nOrganizacija za zabranu hemijskog oružja potvrdila je da je Navaljni otrovan nervnim agensom iz grupe "novičok", supstancom koju su sovjetski stručnjaci napravili u vojne svrhe.\nPoput Evropske unije, London je takodje uveo sankcije i biznismenu Jevgeniju Prigožinu koji se smatra "odgovornim za značajne aktivnosti stranih plaćenika u Libiji i za višestruko kršenje embarga UN na oružje".\nVelika Britanija EU Aleksej Navaljni


Po oceni stručnjaka suša je dostigla taj nivo da na nekim poljima u okolini apatina neće biti rod za berbu. Poljoprivredni proizvođač Josip Mihl ističe da su suši i manjim prinosima doprinele velike vrućine u vreme nalivanja zrna. Kad je bilo najpotrebnije, poslednje kiše su u našoj opštini donele samo 7 litara po kvadratnom metru za razliku od srednjeg banata gde je na istu površinu palo čak 170 litara.\nVlada Vojvodine je iznela predlog mera za umanjenje posledica od suše u ovoj godini. Neke od njih moći će, u skladu s nadležnostima, da sprovede sama, a neke je predložila vladi Srbije i namerava da učestvuje u njihovoj realizaciji\nPo rečima pokrajinskog premijera Bojana Pajtića i potpredesednika vojvođanske vlade, inače sekretara za poljoprivredu Gorana Ješića, upućen je predlog budućoj republičkoj vladi da se na teritoriji Vojvodine proglasi elementarna nepogoda da bi se poljoprivrednicima omogućilo da kroz naplatu osiguranja kompenzuju deo štete. U skladu s nadležnostima Pokrajine, jedna od mera biće odlaganje obaveza koje poljoprivrednici imaju prema „Vodama Vojvodine", kao i prema pokrajinskim institucijama koje kreditiraju i na druge načine pomažu vojvođanskim paorima.\nYou are here: PočetnaVESTINa apatinskim poljima suša uzela danak


Šećerna repa donosi zaradu i ove sezone\nHomeEkonomijaŠećerna repa donosi zaradu i ove sezone\n06/03/2018Redakcija BALKAN TVEkonomija, za slajder0\nNa teritoriji Sombora, Apatina i Odžaka prošle godine je bilo više padavina nego u drugim delovima Vojvodine, pa je i prinos šećerne repe bio dobar bez obzira na sušnu godinu preko 60 tona, i to sa dobrom digestijom, navode na zvaničnoj internet stranici Opštine Kula..\n„Još smo jednu stvar uveli kao novinu. To je jedna skala koja će pratiti cenu šećera na Londonskoj berzi i kako cena bude rasla, mi ćemo povećavati cenu“ – kaže Nastadin Jovović, menadžer agronomske službe šećerana Crvenka.\n„Mi smo već uradili određeni broj uzoraka u sva tri sloja kada je u pitanju stanje azota. Tu je došlo do pomeranja u odnosu na analize iz januara. Azot se delimično spustio u treći sloj, jedan deo je u drugom i nešto malo je ostalo u prvom sloju“ – kaže Zoran Boca, agronom PSS Sombor.\nPuštanje u rad novog sistema za klimatizaciju u Hali sportova


NSinfo: Svake godine u Gradsku biblioteku u Novom Sadu - učlani se preko 26.000 sugrađana\nSvake godine u Gradsku biblioteku u Novom Sadu - učlani se preko 26.000 sugrađana\nPetina građana Novog Sada ne čita knjige, a od onih koji čitaju većina pozajmuljuje, a ređe ih kupuje\nPostoji bojazan da ce se digitalizacijom knjiga smanjiti broj proizvodnje i prodaja štampanih knjiga.\nSvake godine se u Gradsku biblioteku, u Novom Sadu učlani preko 26.000 sugrađana, što potvrđuje da je više onih koji se opredeljuju za iznajmljivanje knjiga. Tržište elektronskih knjiga, ne samo kod nas nego i u svetu nije dovoljno uređeno, da bi moglo da poremeti proizvodnju štampanih knjiga.\n"Na nivou planete tržište elektronskih knjiga nije dovoljno uređeno. Pozitivne primere imamo samo na nivou severne Amerike, Kine i Južne Koreje. U Evropi se, eventualno, izdvaja Engleska, Nemačka i delimično Francuska. Elektronska knjiga, kada je reč o javnim bibliotekama, otvara niz dilema", kaže direktor Gradske biblioteke Dragan Kojić.\nPoslednjih godina, pad prodaje knjiga nije zabeležen. Svakako, pojavom e-knjiga, u budućnosti može doći do takvih rezultata, iako se danas ljudi i dalje vezuju za papir i tvrde i meke poveze.\n"Verovatno će biti veća potražnja naslova, odnosno, onlajn knjiga za naslove koji se više ne štampaju, ali ne verujem da će ugroziti. Ipak ljudi vole da ponesu knjigu sa sobom, da to ne bude neki uređaj, koji oštećuje vid i da moraju da razmišljaju da li će napuniti svoj kindl ili da li će im baterija izdržati. Vole da imaju knjigu kraj sebe, vole da je poklone i jednostavno vole da osete papir u rukama", kaže Ana Kuzmanović iz knjižare "Vulkan" za RTV.\nPrema najnovijim istraživanjima, više od trećine Novosađana, godišnje pročita do jednu knjigu, a veći je broj onih koji pročitaju godišnje i do 11 knjiga. Samo je pet odsto onih, koji čitaju knjige onlajn. Izgleda da štampane knjige neće biti ugrožene, barem u skorijoj budućnosti.\n... edukacija, gradska biblioteka, knjige, Novi Sad


Upis u Centralni registar objekata do 10. juna 2011.godine zbog obavezne primene standarda HACCP\nRok za implementaciju Zakona o bezbednosti hrane ističe 10. juna 2011. godine, po kome svi proizvođači i prodavci hrane u Srbiji moraju da od 11. juna 2011. primenjuju „HASAP“ sistem za bezbednost hrane.\nObavezna primena standarda HACCP, zahteva da svi privredni subjekti koji se bave proizvodnjom, preradom i prometom hrane i hrane za životinje, izvrše upis ojekata u Centralni registar objekata - do 10. juna 2011. godine, ukoliko nisu registrovani po nekom posebnom propisu.\nPodnošenje zahteva za upis u Centralni registar objekata, na preporučenim obrascima i uz prateću dokumentaciju, vrši se u prostorijama Ministarstva poljoprivrede, trgovine, šumarstva i vodoprivrede.\nZa nepoštovanje Zakona predviđene su kazne – pokretanje postupaka za privredni prestup za pravna lica, mere zabrane obavljanja delatnosti za privredna društva, dok je za preduzetnike predviđeno pokretanje postupka za prekršaj.\nDetaljnije informacije mogu dobiti svi zaineresovani od Ministarstva poljoprivrede, trgovine, šumarstva i vodoprivrede, na tel. 011 / 21 36 609, 26 93 051. Obrasci su dati na sajtu “Centralni registar Ministarstva poljoprivrede, trgovine, šumarstva i vodoprivrede”\nPročitajte obaveštenje, integralni tekst uputstva\nza podnošenje zahteva i prilaganje prateće dokumentacije\ni preuzmite potrebne obrasce sa sajta Ministarstva\npoljoprivrede, trgovine, šumarstva i vodoprivrede\nOni koji žele nešto naučiti nikad nisu bez posla.


Četri srpske opštine zamrzavaju izborne aktivnosti zbog kosovskih obilježja\nGradonačelnici četiri srpske opštine sa severa Kosova saopštili su danas da do daljnjeg zamrzavaju izborne aktivnosti zbog odluka Centralne izborne komisije o sastavu biračkih odbora i oznaka kosovske državnosti na glasačkim listićima za parlamentarne izbore 8. juna, javlja dopisinik RSE.\nU saopštenju gradonačelnika četiri opštine sa sjevera Kosova se navodi da će takva odluka važiti do promjene odluka CIK-a i da će o njoj biti obaviještene i relevantne međunarodne institucije i njihovi predstavnici na Kosovu.\n“Obzirom na promjenu odluke CIK, a koja se odnosi na sastav biračkih odbora, donesene u suprotnosti sa etničkim sastavom stanovništva u našim opštinama i biračkih spiskova i u skladu sa važećom regulativom, predviđenim rokovima i upustvima CIK-a, želimo da vas upoznamo sa našom odlukom kojom se zamrzavaju sve izborne aktinosti do daljnjeg, kako bi se povukle odluke CIK-a kojim se krši zakon i manjinska prava”, navodi se u saopštenju.\n“Smatramo da ukoliko Albanci imaju pravo da budu u biračkim odborima na sjeveru Kosova, samim tim zahtijevamo da se i Srbima omogući da budu u biračkim odborima u opštinama u južnom dijelu Kosova”, navedeno je u saopštenju dostavljenom medijima.\nGradonačelnici su naveli i da traže uklanjanje znakova i obilježja državnosti sa glasačkog listića obzirom da je “izborni proces u svim demokratskim zemljama jedinstven, a evropski standard je da se na listiću nalaze samo obilježja izborne komisije”.\nGradonačelnici su istakli da Srbi sa sjevera Kosova hoće da preuzmu sudbinu u svoje ruke, da žele da učestvuju na izborima, ali da je ovo što radi CIK primjer diskriminacije i rasizma.\n“Ukoliko se ne ispune naši zahtevi, bićemo primorani da u dogovoru sa građanima preispitamo odluku o učešću na izborima”, navodi se u saopštenju koje su potpisali gradonačelnici sjeverne Mitrovice Goran Rakić, Leposavića Dragan Jablanović, Zvečana Vučina Janković i Zubinog Potoka Stevan Vulović.


Revizorska komora Federacije Bosne i Hercegovine raspisuje javni oglas za izražavanje interesa za imenovanje članova Komisije za nadzor i kontrolu kvalitete rada društava za reviziju i ovlaštenih revizora (u daljnjem tekstu „Komisija“).\nUpravno vijeće Komore želi putem ovog javnog oglasa prikupiti informacije o licenciranim ovlaštenim revizorima koji ispunjavaju minimalne uslove propisane zakonom i aktima Komore, te izvršiti selekciju ovlaštenih revizora koji će, u svojstvu kandidata, biti predloženi Skupštini Komore na imenovanje za člana Komisije.\nUz prijavu na Javni oglas potrebno je dostaviti biografiju sa osobnim podacima i dokaze o ispunjavanju pobrojanih uslova iz tačke II Oglasa (original ili ovjerene kopije).\nPrethodnu provjeru stručnih sposobnosti kandidata putem intervjua sa kandidatima koji budu ispunjavali uslove oglasa obavit će komisija koju iz svog sastava imenuje Upravno vijeće Komore.\nZa sva pitanja u vezi ovog Oglasa na raspolaganju su telefoni Revizorske komore FBiH:


NATO prihvata program reformi koji ne menja status MAP\nTanjug 20. novembra 2019. 17:36\nSARAJEVO – Ambasadori zemalja Kvinte su tokom razgovora sa članovima Predsedništva BiH o Programu reformi BiH rekli da su se konsultovali sa NATO i da će Alijansa prihvatiti reformski program iz BiH koji ne aktivira ništa i ne menja status MAP-a (Akcioni plan za članstvo), prenosi Srna, pozivajući se na diplomatske izvore.\nTokom sastanka više puta je ponovljeno da ovaj dokument jasno precizira usaglašeni princip saradnje sa NATO savezom, a da bi svaka eventualna odluka o članstvu podrazumijevala posebnu odluku Predsedništva BiH i Parlamentarne skupštine BiH.\n„NATO će prihvatiti taj dokument koji ne aktivira ništa i ne menja status MAP-a“, potvrdio je ambasador SAD u BiH Erik Nelson na jučerašnjem sastanku na kome je dokument Program reformi BiH usaglašen i analiziran sa ambasadorima i koji će Predsedništvo BiH poslati u Brisel.\nPrema navodima Srne, Program reformi nije ANP (Godišnji državni program), već se u njemu jasno govori da se ne prejudicira članstvo u NATO.\nPrema saznanjima Srne, srpski član Predsedništva je više puta ponovio da neće prihvatiti Akcioni plan o članstvu, te direktno pitao i bošnjačkog i hrvatskog člana Predsedništva, kao i ambasadore – „Da li je ovo akcioni plan“.\nAmerički ambasador Erik Nelson je konstatovao da su se konsultovali sa NATO-om i da će prihvatiti reformski program iz BiH.\n„NATO će prihvatiti taj dokument koji ne aktivira ništa i ne mijenja status MAP-a“, decidno je naglasio ambasador Nelson, a Dodikov odgovor je bio da ako takav odgovor dobije od NATO-a, prihvata dokument.\nMilanović i Pahor: Pomoći ćemo prijateljima sa ZB da uđu u EU\nZG: Skinuo masku u radnji, pretio čuvaru, vratio se sa bombom\nPahor i Milanović: Sastanak Procesa Brdo-Brioni bio uspešan,…\nGradonačelnici najvećih hrvatskih gradova biraće se u drugom…\nNadbiskup Uzinić traži oproštaj od homoseksualnih osoba\nDPS odlučio da bojkotuje plenarne sednice i neke odbore\nIdu dva krastavca, vide teglu i kažu:\n- Vidi, murija!


Čavaljuga poručila rektoru Škrijelju: Tražit ćemo vašu smjenu!\nObjavljeno u kategoriji BiH na 09.11.2018 17:00:57\nSARAJEVO, (Patria) - Senat Univerziteta u Sarajevu danas je održao vanrednu sjednicu na kojoj je došlo do diskusije između rektora Univerziteta u Sarajevu Rifata Škrijelja i dekanese Medicinskog fakulteta Semre Čavaljuga.\nRektor je članove Senata upoznao sa aktima koje je uputio dekanesi Čavaljuga, a koji se odnose na izvršavanje odluke Upravnog odbora UNSA o vraćanju profesora Ismeta Gavrankapetanovića na Medicinski fakultet. Čavaljuga već dva mjeseca izbjegava provesti odluku UO UNSA.\nRektor Škrijelj joj je u četvrtak uputio dva akta koji se odnose na slučaj Gavrankapetanović. Prvi je da odmah bez odlaganja vrati profesora Gavrankapetanovića u nastavni proces na Medicinski fakultet, a drugim aktom je poništio rješenje dekanese Čavaljuga o poništavanju Rješenja UO UNSA koje je ona donijela 19. oktobra.\nČavaljuga je na današnjoj sjednici tražila da se kao tačka dnevnog reda uvrsti i Rješenje Ministarstva za obrazovanje, nauku i mlade KS koje je jučer doneseno. Ministarstvo je u svom Rješenje tvrdilo da su dekanesa Čavaljuga i Medicinski fakultet ispravno postupili u slučaju Gavrankapetanović.\nRektor Škrijelj je u izjavi za agenciju Patria kazao da je Čavaljuga samo izvijestila članove Senata o Rješenju Ministarstva ali da nije bilo nikakvog glasanja.\n- Ona je u jednom trenutku kazala: „Mi ćemo tražiti smjenu rektora“, na šta sam joj odgovorio da se na tome radi već duži period. Dekanesa Čavaljuga oglušila se na Zakon o visokom obrazovanju, Statut UNSA, organe i tijela Univerziteta u Sarajevu i ne samo u slučaju Gavrankapetanović već i u nekim drugim slučajevima. Ona je svojim ponašanjem po više osnova zaslužila da bude suspendovana, ali odluku o tome ću donijeti u narednih nekoliko dana – kazao je rektor.\nOn je danas uputio i odgovore advokatskoj kancelariji koja zastupa profesora Ismeta Gavrankapetanovića o tome šta je sve kao rektor poduzeo u provođenju odluke Upravnog odbora, zajedno sa svim prilozima.\nTakođer sam odgovorio i Tužilaštvu KS šta smo poduzeli u odnosu na nalaz Kantonalne uprave za inspekcijske poslove – kazao je Škrijelj.


Fejsbuk blokira vesti o koronavirusu zbog greške u sistemu - 19.03.2020, Sputnik Srbija\nFejsbuk blokira vesti o koronavirusu zbog greške u sistemu\nKorisnici Fejsbuka prijavljuju blokiranja članaka novinskih kuća na ovoj društvenoj mreži, a koji se odnose na koronavirus. Fejsbuk je odmah reagovao. 19.03.2020, Sputnik Srbija\n22:48 19.03.2020 (Osveženo: 03:06 26.08.2021)\n© REUTERS / Johanna GeronLogo kompanije Fejsbuk na mobilnom telefonu\nKorisnici Fejsbuka prijavljuju blokiranja članaka novinskih kuća na ovoj društvenoj mreži, a koji se odnose na koronavirus. Fejsbuk je odmah reagovao.\nMnogi korisnici ove društvene mreže prijavili su da je Fejsbuk blokirao članke novinskih kuća poput Bi-bi-sija i Independenta, zbog kršenja smernica, a slične probleme prijavili su i korisnici Instagrama, prenosi portal Kliks.ba.\nFejsbuk je objavio da je problem proizišao iz „greške u sistemu protiv spama“, koji je pogrešno prepoznao sadržaj kao problematičan.\n„Vratili smo sve objave koji su pogrešno uklonjene, uključujući objave o svim drugim temama, a ne samo one koje su povezane s virusom Kovid-19“, kažu iz Fejsbuka.\nPrema njihovim rečima, problem je nastao zbog automatizovanog sistema koji uklanja veze do zlonamernih stranica, ali koji takođe pogrešno uklanja i druge objave.\nFejsbuk je pre nekoliko dana objavio da je odredio zaposlene koji će od kuće ažurirati sadržaj zbog zabrinutosti oko pandemije koronavirusa.\nZa pregled sadržaja kompanija se oslanja na kombinaciju algoritma veštačke inteligencije i ljudskih moderatora, navodi Independent.\nGrupacija kompanija koja uključuje Gugl, Majkrosoft, LinkedIn i Redit, navela je u svom saopštenju da planira da sarađuje sa vladama širom sveta kako bi pomogli u suzbijanju smrtonosnog virusa.\n„Pomažemo milionima ljudi da ostanu povezani, dok se zajedno borimo protiv prevare i dezinformacija o virusu, podižemo autoritativni sadržaj na našim platformama i delimo novosti u koordinaciji s zdravstvenim agencijama vlada širom sveta“, navodi se u saopštenju.


Još jedna pomoć Kompanije „POOR – WERNER/WEBER“ poplavljenima u Palanci: DONACIJA STIGLA OD ZAPOSLENIH U BEČU – Palanačke novine\nKompanija „POOR – WERNER/WEBER“ nastavlja da pomaže građanima iz poplavljenog područja u Smederevskoj Palanci.\nOvoga puta direktor ogranka ove Kompanije u Smederevskoj Palanci Živorad Đuričić, jedan od direktora centrale u Nišu Nenad Antić i predstavnik rukovodstva iz Austrije, posetili su palanački Crveni krst da bi uručili pomoć u vrednosti od 300.000 dinara, namenjenu poplavljenima u majskim poplavama.\nPomoć je uručena sekretaru Crvenog krsta Snežani Žarković.\n-Došli smo da predamo pomoć najugroženijim građanima iz područja koje je bilo poplavljeno. Vrednost ove donacije je 300.000 dinara i to je pomoć koja je prikupljena direktno u našoj firmi od strane zaposlenih u Beču. Nadam se da ćemo se kasnije odazvati i u drugim aktivnostima koje će se sprovoditi u Smederevskoj Palanci – istakao je Antić\nInače, ova Kompanija je već nekoliko puta učestvovala u akcijama pomoći građanima sa područja koje je bilo zahvaćeno poplavom.\n-Mi smo u maju prvo pomagali našim radnicima koji su bili poplavljeni, kojih je bilo dvadesetak i ta pomoć iznosila je i do sto hiljada dinara po radniku. Potom smo ukinuli plaćanje računa za maj i jun mesec najugroženijim građanima, takođe sa poplavljenog područja. Isto to radili smo i u drugim opštinama koje su nastradale od poplava – rekao je Antić.\nKompanija „POOR – WERNER/WEBER“ u Smederevskoj Palanci posluje već četiri godine, ima oko 13 hiljada korisnika, a ugovor o saradnji potpisan je na 25 godina.\nDrevna igra u krugu OB „Stefan Visoki“\nU Dom zdravlja ići sa zaštitnim maskama\nNext story Saopštenje Advokatske komore Srbije: ODGOVOR MINISTRU PRAVDE SELAKOVIĆU\nPrevious story Konferencija za štampu dr Gorana Bogdanovića v.d. direktora Opšte bolnice


BRITANCI U PANICI Rusi našli moćnog saveznika za zajedničke napade na Engleze na Mundijalu\nNe prođe dva, tri dana a u britanskoj štampi se pojavi nova informacija o haosu koji čeka englesku publiku koja planira da ode u Rusiju na mečeve ovogodišnjeg Svetskog prvenstva.\nPoslednju u nizu takvih vesti izneo je "San", koji tvrdi da se ovih dana ruski i argentinski huligani dogovaraju oko zajedničkih napada na ostrvljane.\nPrema navodima ovog lista, dogovori su već postignuti na navijačkim internet forumima, a "San" dodaje da su nedavno ruski navijači otputovali čak u Buenos Ajres, kako bi se utanačili svi detalji "huliganske saradnje".\nRusi proteruju Engleze sa tribine tokom meča EURO2016\nVelika Britanija ovih dana ima prilično burne političke odnose sa Rusijom, pa su se umnožile i informacije ovog tipa, naročito kada se ima u vidu kroz šta su engleski navijači prošli na EURO2016 u susretu sa pristalicama "zbornaje komande".\nTada su ruski navijači u više navrata brutalno pretukli Engleze, kako na ulicama gradova, naročito u Marselju, ali i na tribinama stadiona.\nArgentinci, sa druge strane, tradicionalno u ogromnom broju dolaze na utakmice Svetskog prvenstva, a imajući u vidu brutalnost njihovih navijačkih grupa, kao i višedecenijsko netrpljenje Engleza, naročito posle Fokladnskog rata, saradnja sa Rusima uopšte nije nemoguća.


NIS-ov osvrt na 2018: Ulaganja u mlade za održivu budućnost Srbije - Hello! magazin\nKompanija NIS, kojoj je doprinos napretku zajednice jednako bitan kao i dobri poslovni rezultati, predstavila je danas Izveštaj o održivom razvoju za 2018. godinu. Svečani događaj održan je u zgradi Rektorata Univerziteta u Beogradu u skladu sa opredeljenjem NIS-a da su u fokusu društvene odgovornosti kompanije mladi ljudi i želja da se podstakne razvoj njihovih potencijala i doprinese nastojanjima da ostanu u svojoj zemlji. Centralni događaj skupa bila je panel diskusija pod nazivom „Ulaganje u mlade za održivu budućnost Srbije“.\n-Ponosan sam što sam ministar resora u čiju nadležnost spada i jedna od ključnih kompanija u energetskom sektoru, kompanija NIS, koja polaže ogromnu pažnju na održivom razvoju i svim onim vrednostima koje danas promovišemo, a vezano je za društveno odgovorno ponašanje i za podršku svima onima kojima je ona potrebna. Organizacija i uspešnost poslovnog sektora ne može se meriti isključivo ostvarivanjem maksimalnog profita, već upravo nivoom brige za zajednicu i životnu sredinu. Duboko verujem da je za rešavanja problema održivog razvoja potrebna jedna nova energija i novi nivo znanja i zato danas hoću sa ovog mesta pre svega da uputim poruku Univerzitetu, mladima, da moraju dati ključni doprinos promeni svesti kod nas, promeni nas samih, promeni pre svega nivoa vrednosti sa kojima je i moja generacija odrastala kako bismo svi zajedno kao društvo dali neophodni doprinos ostvarivanju ciljeva održivog razvoja i da svi zajedno budemo deo jednog boljeg, kvalitetnijeg i plemenitijeg društva, naveo je Antić.\n-Za NIS održivi razvoj, pre svega, znači napredak, mladost, znanje, zdravlje, budućnost. Zbog toga su naša osnovna opredeljenja na polju održivosti – ulaganja u zajednicu u kojoj živimo i radimo, posebno u mlade, njen najvažniji i najvitalniji deo. Iste ciljeve i opredeljenja prepoznali smo i u strategiji našeg najvažnijeg partnera – Vlade Srbije. Uveren sam da ćemo, radeći zajedno, postići izuzetne rezultate. Njihove dobre efekte osetiće i oni koji tek dolaze, a to i jeste smisao održivog razvoj, rekao je Tjurdenjev.\n-Da bismo stimulisali mlade, kompanije kao što je NIS daju šansu i bude nadu da ima mogućnosti da se u Srbiji mlad čovek profesionalno ostvari, da koristi ne samo digitalizaciju i digitalnu pismenost kao neophodnost bez koje se ne može, nego i da koristi svoje kreativne potencijale, da upravo u privrednim i privatnim subjektima i državnim institucijama stvaramo prostor za one kreativce koji svoju pamet daju negde daleko, istakla je Slavica Đukić Dejanović.\n-Pored pomenutih materijalnih ulaganja, ubeđeni smo da ključ unapređenja u zdravstvu leži upravo u zapošljavanju mladih kadrova, lekara i medicinskog osoblja, što će u budućnosti rezultirati značajnim napretkom našeg zdravstvenog sistema. Želeo bih da izrazim neizmernu zahvalnost kompaniji NIS koja daje primer drugima kada je u pitanju odgovorno ponašanje, kao i da je potrebno taj primer slediti. Očekujem da naša saradnja na polju unapređenja zdravstvenog sistema bude još bolja iz godine u godinu, izjavio je Lončar.\n-Mi moramo da naučimo decu da misle, da kreativno razmišljaju, da stvaraju nove ideje i vrednosti i mi pravimo obrazovni sistem upravo na tim osnovama. NIS je kompanija koja upravo to radi, iz više razloga – društvene odgovornosti koja je postala jedno opšte mesto, iz razloga srpsko ruskog prijateljstva, a tu su i potrebe same kompanije za ulaganjem u obrazovanje zbog sopstvenih resursa. NIS je uložio više od šest miliona evra u obrazovanje u okviru programa „Energija znanja“, a to su aktivnosti poput opremanja kabineta i kreiranja novih programa. U sistemu saradnje sa NIS-om su desetine naših srednjih škola, imamo zajedničke projekte namenjene promociji nauke, a kompanija ima i odlične vidove saradnje sa mnogim fakultetima. NIS je takođe posredovao u uspostavljanju saradnje sa brojnim ruskim univerzitetima, a mi upravo želimo da osnažimo naše univerzitete internacionalnom saradnjom, rekao je Šarčević.


U ponedeljak potpisivanje ugovora o rekonstrukciji mosta Gazela\n14. mar. 2010. 13:04 Objavljeno u NAJAVE DOGAĐAJA\nBEOGRAD, Javno preduzeće Putevi Srbije i austrijska kompanija Štrabag potpisaće sutra ugovor o rekonstrukciji beogradskog mosta Gazela.\nPrema ranijim informacijam vrijednost tog ugovora je 58 miliona evra. Iz Puteve Srbije su naveli da će plan radova biti objavljen prilikom potpisivanja ugovora.\nEvropska banka za obnovu i razvoj (EBRD) i Evropska investiciona banka (EIB) odobrile su 2007. kredite Putevima Srbije za finansiranje radova na Gazeli i prilaznim putevima, ali povlačenje novca bilo je odloženo pošto nisu ispunjeni uslovi oko preseljenje Roma koji su živjeli pored mosta.\nPrilikom potpisivanja ugovora o kreditima rečeno je će se obnova Gazele i prilaznih puteva finansirati kreditima EIB od 33 miliona evra i EBRD od 25 miliona evra, dok će grad Beograd izdvojiti 7,5 miliona evra, Putevi Srbije 4,8 miliona evra i Evropska agencija za rekonstrukciju s donacijom 6,75 miliona evra.\nUkoliko taj zahtjev EIB ne bude ispunjen do kraja 2010. godine Srbije će morati da vrati novac. Banke je navela da su ostala nerješena pitanja o obezbjeđenju održivih stambenih rješenja za osobe koje su živjele u blizini mosta.\nIzgrađen 1970. godine, most Gazela preko Save nije od tada rekonstruisan.\nPreko mosta koji spaja Beograd i Novi Beograd dnevno pređe oko 170.000 vozila, što je četiri puta više od projektovanog kapaciteta od oko 40.000 vozila dnevno. Gazela je dio autoputa na Koridoru 10 kroz Srbiju.\nTeretni saobraćaj preko Gazele bio je obustavljen 28. januara pošto je bio oštećen glavni nosač mosta, ali je to oštećene sanirano nakon desetak dana. Beta\nVlada Srbije sutra o poskupljenju struje\nSutra o mjerama za oporavak građevinarstva


Goran Bregović i Balkanika ove godine u Guči\nM. D. 12. jula 2015. 10:00\nDragačevski Sabor trubača u Guči biće održavn ove godine od 3. do 9. avgusta i na njemu će učestvovati oko 50 trubačkih orkestara i 1.000 učesnika.\nPored takmičarskog programa organizatori su najavili učešće već afirmisanih majstora trube kao i koncerte Gorana Bregovića i Sanje Ilića i Balkanike.\nU finalnom takmičenju na jubilarnom 55. Saboru učestvovaće 16 orketara koji su pobedili na organizovanim predtakmičenjima u Surdulici, Zlatiboru, Boljevcu, Kotraži i Kovačici, najavili su danas organizatori sabora na konferenciji za novinare u Turističkoj organizaciji Srbije.\nPrema rečima direktora Centra za kulturu Guča, Zorana Vučićevića, u Guči će nastupiti već afirmisani i poznati majstori trube Boban i Marko Marković, Dejan Petrović i Big Bend, Dejan Lazarević, Ekrem Mamutović, Dejan Jevđić i Elvis Ajdinović.\nNjima će se pridružiti i istaknuti srpski umetnici Sanja Ilić sa Balkanikom i Goran Bregović, naveo je on.\nOrganizatori očekuju da će na koncert Gorana Bregovića u Guči ove godine doći oko 10.000 Francuza jer je on u toj zemlji veliki brend.\nPored njih očekuju se pposetiooci i zi Rusije i Velike Britanije, što su tržišta kojima će se u narednim godinama posvetiti posebna pažnja.\nMilan Ristić, predsednik Agencije Profile je uočio fenomen da jedno malo mesto u kojem inače živi između 2.000 i 3.000 ljudi u vreme održavanja Sabora poseti između 300.000 i 500.000 ljudi i to bez autoputa i aerodroma.\nGuča je jedinstvena, ona je brend koji ima emotivnu vezu sa svojim posetiocima, ocenio je on i dodao da je Sabor trubača u Guči svesrpski i svetski brend.\nCentar za kulturu organizuje i druge brojne sadržaje, koji prezentuju srpsku narodnu radinost i tradiciju, a posetioci će imati priliku da vide izložbe radova dragačevskih tkalja, etnografske i istorijske izložbe kao i brojne nastupe kulturno-umetničkih društava i pevačkih grupa.\nZahvaljujući razumevanju i podršci Ministarstva trgovine, turizma i telekomunikacija u centru Guče, ispred hotela „As“, do kraja goidine biće započeti radovi na izgradnji Doma trubača za smeštaj trubačkih orkestara, najavila je danas predsednik Opštine Lučani, Vesna Stambolić.\nPrema njenim rečima vrednost ovog poduhvata, za koji je urađena projektna dokumentacija, je 49 miliona dinara od čega je ministarstvo obezbedilo sredstva u iznosu od 25 miliona dinara.\nU martu ove godine dva fakulteta iz Kragujevca sprovela su istraživanje stavova građana o Saboru trubača u Guči, na uzorku od 1012 ispitanika sa teritorije cele Srbije, koje je pokazalo da je Guča u svesti građna neraskidivo povezana sa svim što ima vesu sa trubom kao muzičkim instrumentom.\nAnekta je takođe pokazala da na svakih deset osoba koji su bili na Saboru u Guči, gotovo njih osam se ponovo vratilo, što govori o visokom stepenu lojanosti koi postoji kod posetilaca, a sve to ukazuje da je Guča jedinstven i najveć muzičko-turistički brend Srbije, složili su se učesnici današnje konferencije.


NoviMagazin.rs - Beograd domaćin EP u vaterpolu 2016\n► Beograd domaćin EP u vaterpolu 2016\nBeograd domaćin EP u vaterpolu 2016\nBeograd će biti domaćin Evropskog prvenstva u vaterpolu 2016.godine, odlučio je danas Biro Evropske plivačke lige (LEN).\nU poljskom gradu Šćećinu na LEN Birou našu kandidaturu su obrazložili generalni sekretar Marko Stefanović i menadžer marketinga Maja Pavkov Milašinović.Utakmice Evropskog prvenstva će se igrati u januaru 2016.\nU trci za ulogu domaćina šampionata Evrope bili su između ostalih gradova i Berlin, Ljubljana, Istanbul i Stokholm.\nGeneralni sekretar Vateroplo saveza Srbije Marko Stefanović rekao je da su čelnici LEN-a "bili veoma zadovoljni" odgovorima koje su dobili od delegacije Srbije na postavljena pitanja u vezi sa uslovima organizacije ovog takmičenja.\n"Do prvenstva Evrope ima još četiri godine, ali već sada moramo da počnemo sa pripremama", rekao je Stefanović.\nNaredno Evropsko prvenstvo biće održano već u januaru sledeće godine u Ajndhovenu, dok će domaćin šampionata 2014. godine biti Budimpešta.\nEP čiji će domaćin biti Beograd ujedno će biti i kvalifikaciono takmičenje za Olimpijske igre te godine u Rio de Žaneiru.\nautor: AA\tizvor: agencije/Novi magazin\tEP /\nVaterpolisti protiv Rumunije\nVaterpolo reprezentacija Srbije igra danas meč četvrtog kola na Evropskom prvenstvu protiv Rumunije. Nema opuštanja protiv Rumuna\nVaterpolisti Srbije ne žele da dozvole iznenađenje protiv Rumunije, koja nije 'lak zalogaj' i odigraće maksimalno angažovano meč 4. kola u subotu. Pobeda vaterpolista protiv Španije\nVaterpolo reprezentacija Srbije pobedila je Španiju 8:5 (1:0, 2:3, 3:1 2:1) na početku takmičenja na Evropskom prvenstvu. Vaterpolisti protiv Španije na startu EP\nEvropsko prvenstvo u vaterpolu počinje u ponedeljak u Ajndhovenu,a reprezentacija Srbije prvi meč igra u 17.30 protiv Španije. Vaterpolisti neće pustiti Crnu Goru\nVaterpolisti Srbije poručuju da neće kalkulisati u meču sa Crnom Gorom i da će ići na pobedu, iako su već osigurali prvo mesto i direktan plasman u polufinale Evropskog prvenstva. Pročitajte i...


SEČA SUVIH STABLA: Radovi Zelenila na Novom Beogradu\n30. 11. 2021. u 12:15\nRADNICI "Zelenila" danas će poseći dva suva stabla jablana u ulici Narodnih heroja i stablo topole u Studentskoj ulici.\nDrveće se uklanja jer su stabla fiziološki zrela, sa brojnim oštećenjima na deblu i granama, i kao takva predstavljaju rizik za građane i njihovu imovinu.\nSEČA SUVIH STABALA: Radovi na Voždovcu\n26. 11. 2021. u 14:38\nPOASEĐENO 110 STABALA : Beograd bogatiji za nova stabla na Kalemegdanu i Ušću\n25. 11. 2021. u 15:17\nČISTIJI VAZDUH U STEPI: Kotlarnica "Zelenila" na Voždovcu konačno će preći sa mazuta na gas\n13. 11. 2021. u 06:47\nZelenilo Beograd vesti Radovi zelenila JKP Zelenilo Beograd\nPAO I PREMINUO: Telo muškarca nađeno kod VMA, pozlilo mu dok je čekao autobus\n19. 01. 2022. u 21:36\nGAĐALI IH JAJIMA ZBOG GALAME U ZORU: Pošta u Prve pruge zatvorena posle nesvakidašnjeg napada na zaposlene\nGALAMA od četiri ujutru, gomilanje automobila, istovar robe... razlozi su zbog kojih su pojedini stanari Prve pruge 1 u Zemunu gađali jajima i polivali kesama vode radnike Pošte. Ispostava je ovde otvorena u novembra 2021. godine i komšiluk je odmah bio "načisto" da se na novotvorenim šalterima neće raditi samo "uplata, isplata" kako su mislili.\n20. 01. 2022. u 06:47\nPOKRETNA KANCELARIJA GORANA VESIĆA NA TERENU PET MESECI: Građani se žale na komunalne probleme\nPOKRETNA kancelarija zamenika gradonačelnika Gorana Vesića zadnjih pet meseci obilazi prestoničke opštine i najudaljenija mesta i razgovara sa građanima o problemima koji ih muče.\n19. 01. 2022. u 21:58\nDŽAMBO KONTEJNERI NA ZVEZDARI: Nove kante za otpad u Ulici gospodara Vučića\nJKP "Gradska čistoća" počinje projekat promene tehnologije sakupljanja i odnošenja otpada u Ulici gospodara Vučića, od Bulevara kralja Aleksandra do Ulice Vojislava Ilića.\n19. 01. 2022. u 21:34\n07:00 SVE MU SE SKUPILO, NIJE VIDEO DRUGI IZLAZ: Detalji pokušaja samoubistva mladog Nišlije, sam brinuo o petoro braće i sestara i bolesnoj baki\nU CENTRU za socijalni rad juče su ga pitali šta ako nam zbog duga isključe struju?\n07:00 "ŠIBATI" DODIKA, A NATO TRUPE DA PREPLAVE BOSNU! U britanskom parlamentu debata o situaciji u BiH, glavni ton dali lobisti Bošnjaka\n06:47 GAĐALI IH JAJIMA ZBOG GALAME U ZORU: Pošta u Prve pruge zatvorena posle nesvakidašnjeg napada na zaposlene\n06:46 OTKRIVENO ZAŠTO JE ĐOKOVIĆ DEPORTOVAN: Federelni sud Australije objavio razloge\n39 SVET JE ZGROŽEN: Otkriveno zašto je, zapravo, Novak Đoković deportovan


Lideri EU potvrdili evropsku perspektivu Zapadnog Balkana i razgovarali o daljoj podršci - Progovori o pregovorima\nZAGREB / BRISEL – Samit EU-Zapadni Balkan završen je 06. maja u večernjim satima, a glavne teme sastanka bile su evropska perspektiva regiona, podrška i saradnja za vreme COVID-19 krize, kao i potvrda posvećenosti EU vrednostima i reformama.\nLideri su usvojili Deklaraciju kojom potvrđuju nedvosmislenu podršku evropskoj perspektivi regiona.\n„Ponovo smo potvrdili poziciju evropske perspektive za Zapadni Balkan. Važno je nastaviti sa reformama, vladavinom prava, demokratskim vrednostima, borbom protiv korupcije – one su suštinske “, rekao je predsednik Evropskog saveta Šarl Mišel u svom uvodnom izlaganju.\nTakođe je naglasio da se EU složila oko 3,3 milijarde evra pomoći regionu kako bi pomogli oporavak njihovih ekonomija.\nPredsednica Evropske komisije Ursula fon der Lajen naglasila je da Zapadni Balkan pripada EU i da o tome nema sumnje.\n„Jednom kada iza sebe stavimo ovu neposrednu fazu pandemije, EU će predstaviti investicioni plan kasnije ove godine – fokusiraće se na potrebnu transportnu i energetsku infrastrukturu, ali i novi Zeleni dogovor i digitalizaciju“, izjavila je predsednica Evropske komisije Ursula fon der Lajen tokom konferencije za štampu.\nOna je dodala da je slobodna štampa, koja je kamen temeljac demokratije, od posebnog značaja kada su u pitanju vrednosti EU.\nTokom konferencije za novinare, premijer Hrvatske Andrej Plenković istakao je uspehe predsedavanja svoje zemlje.\n„Uspeli smo, zahvaljujući našim zajedničkim naporima, da otvorimo pregovore o pristupanju sa Severnom Makedonijom i Albanijom. Prema našem mišljenju, ove odluke su dugo kasnile. Takođe smo uspeli da usvojimo novu metodologiju koja neće pomoći samo Srbiji i Crnoj Gori, koje već pregovaraju, već i Severnoj Makedoniji i Albaniji“, rekao je Plenković.\nDodao je da Bosna i Hercegovina, prema mišljenju Hrvatske, zaslužuje status zemlje kandidata.\nUpitan o činjenici da su Srbija i Crna Gora pale u kategoriju hibridnih režima od strane Fridom Hausa, predsednik Mišel je rekao da je na današnjem Samitu ponovljena važnost vladavine prava i EU vrednosti, dok je predsednica fon der Lajen dodala da su one sine qua non uslovi za pristupanje EU.


MOTOR blog » Volkswagen deo proizvodnje seli u Bosnu Volkswagen deo proizvodnje seli u Bosnu – MOTOR blog\nNajveća evropska fabrika automobila “Folksvagen” (Volkswagen – VW) planira da preseli deo proizvodnje iz Slovačke u Bosnu i Hercegovinu, izjavio je danas Rojtersu direktor partnerske firme te kompanije u BiH “ASA Holding” Nihad Imamović.\nRukovodstvo preduzeća “Folksvagen Sarajevo” trebalo bi da usvoji odluku o preseljenju na svom zasedanju 27. avgusta, preneli su slovački mediji.\n“Folksvagen” sa firmom “ASA Holding” sklapa u Bosni modele “folksvagena” i “škode”. Nemačka kompanija u zajedničkom preduzeću ima udeo od 58 odsto, dok ostali deo pripada “ASA Holdingu”, koji je i zvanični zastupnik i proizvođač delova za potrebe “Folksvagena”.\nRukovodilac “Folskvagenovog” odeljenja za komunikacije Daniela Ruč (Rutsć) rekla je slovačkoj agenciji SITA da će proizvodnja u fabrici u Bratislavi ostati, a da bi trebalo da se preseli samo mali deo proizvodnje iz mesta Martin.\n“Folksvagen Slovačka” osnovan je 1991. godine na osnovama fabrike BAZ u Bratislavi. Trenutno u Slovačkoj postoje tri pogona VW koji zapošljavaju ukupno 8.500 ljudi. Pored fabrike u Bratislavi, koja ima najviše radnika, tu su fabrika menjača i komponenti za menjače u Martinu i proizvodnja u Košicama, gde se pripremaju automobili za izvoz u Rusiji i Ukrajinu.\nVolkswagen deo proizvodnje seli u Bosnu was last modified: August 5th, 2008 by Goran Aničić


Niška televizija » LAF: „Ispitati partijske zloupotrebe konkursa za zapošljavanje u GO Medijana“\nLAF: „Ispitati partijske zloupotrebe konkursa za zapošljavanje u GO Medijana“\nObjavljeno 06.08.2014. 10:53\nTagovi: Društvo, Niš, Politika\nLokalni antikorupcijski forum Niš je zvanično zatražio reakciju tužilaštva zbog, kako ističu, partijske zloupotrebe konkursa za zapošljavanje u opštini Medijana. Saopštenje LAF-a prenosimo u celosti:\n„Lokalni antikorupcijski forum Niš (LAF) danas je zvanično zatražio od Osnovnog javnog tužilaštva da ispita da li su i na koji način pojedini funkcioneri u gradu, gradskoj opštini Medijana i vladajućim političkim strankama, učestvovali u partijskoj zloupotrebi javnog konkursa za zapošljavanje osam radnika u toj niškoj opštini.\nLAF je u svom podnesku istovremeno pozvao Osnovno tužilaštvo i da samoinicijativno, a po službenoj dužnosti, preduzme istražne i druge radnje, te pokrene krivični postupak protiv odgovornih ukoliko utvrdi postojanje nekog krivičnog dela u ovom slučaju.\nBez prejudiciranja rezultata istrage, a na osnovu dostupnih podataka, LAF smatra da postoji mogućnost da su prilikom partijskog dogovora o zapošljavanju u opštini Medijana izvršena krivična dela zloupotrebe službenog položaja , trgovine uticajem ili povrede prava na zapošljavanje, kao i da su prekršene pojedine odredbe Zakona o radnim odnosima u državnim organima i Zakona o državnim službenicima.\nLAF se obratio tužilaštvu nakon što je javno objavljen audio snimak sa sednice Opštinskog odbora Srpske napredne stranke na kojem se čuje da su pojedini gradski i opštinski, kao i funkcioneri SNS, Socijalističke partije Srbije i Ujedinjenih regiona Srbije dogovarali zapošljavanje osmoro unapred poznatih osoba u opštini Medijana.\nNadležna opštinska Komisija je nakon toga zvanično odlučila da od 219 kandidata koji su se javili na konkurs budu zaposlene upravo te osobe, od kojih su neke u rodjačkim vezama sa funkcionerima vladajućih stranaka.\nPrema dostupnim podacima, konkurs je na kraju poništen zato što nadležno telo Vlade Srbije nije dalo saglasnost na ova zapošljavanja, koja je propisana Zakonom o izmenama i dopunama zakona o budžetskom sistemu koji ograničava zapošljavanje u javnom sektoru do kraja 2015. godine.\nLAF poziva funkcionera koji je odlučio da javno objavi audio snimak, kao i sve prisutne na spornom partijskom sastanku da u istrazi i eventualnom sudskom postupku saopšte činjenice koje su im poznate u vezi sa „nameštanjem“ konkursa u Medijani.\nPodsećamo ih da je pravo i obaveza svih građana da prijave krivično delo, a da neprijavljivanje informacija koje ukazuju na takvo delo i moguće izvršioce takođe predstavlja krivično delo. Audio snimak se, osim ukoliko nije deo zvanične i uobičajene procedure u radu organa, sa kojom su upoznati svi njegovi učesnici, ne može koristiti kao dokaz u postupku, te je neophodno da ono što je dogovarano na spornom skupu potvrde svedoci.\nLAF će pratiti postupanje javnog tužilaštva po ovom predmetu jer smatra da je profesionalno i nepristrasno pravosuđe jedna od najboljih zaštita građana od partijskog zapošljavanja koje predstavlja masovnu, opasnu, nezakonitu, koruptivnu, diskriminatorsku i antidemokratsku društvenu pojavu. Uprkos tome, njegovo krivično procesuiranje još uvek se svodi na nivo izuzetka.\nJoš jednom podsećamo da se na niškoj evidenciji nezaposlenih nalazi više od 36.000 ljudi, kao i da se u preglomaznim javnim preduzećima i ustanovama gomilaju partijski kadrovi, a u brojnim kompanijama prevashodno zapošljavaju kandidati sa „vezom“, koji ne moraju biti i najkvalitetniji. Krajnje je vreme da se prekine sa tom praksom koja je više nego štetna i po grad i po život svakog od nas.“\nSveže namirnice i voda za piće bezbedni za upotrebu (VIDEO)\nBugarinović: I dalje u toku pregovori sa avio-kompanijama (VIDEO)


Deseta PR konferenciia Društva Srbiie za odnose s iavnošću\nStručna regionalna konferencija Društva Srbije za odnose s javnošću (DSOJ), PRilika2olB, pod nazivom "Umetnost komunikacije", održana je prošlog četvrtka u beogradskom hotelu Hilton.\nJubilarnu desetu Priliku otvorila je predsednica Upravnog odbora Društva, Jelena Šarenac Gavrilović. U obraćanju je zahvalila prisutnima na podršci u prethodnim godinama, kao i na njihovoj motivisanosti za konstantno preispitivanje trendova u oblasti odnosa sjavnošću. Predsednica DSOJ nazvalaje konferenciju mestom razumevanja za pitanja komunikacije u 2018. godini i za buduće transformacije koje se u ovoj industriji mogu očekivati. Konferencija je bila organizovana kroz predavanja, panele, kratke prezentacije ijednu radionicu. Okupljeni stručnjaci iz zemlje i regiona izneli su svoje stavove i govorili o nastupajućim globalnim trendovima, aktuelnim dešavanjima i pravcima razvoja komunikacije.\nOsvrt na trendove, kao i na predstojeću godinu, otvoriloje predavanje "Da li je svaki zaposleni vaš PR", koje je osvetlilo temu značaja svakog zaposlenog u odnosima sjavnošću kompanije. "Jedan članak odavno nije dovoljan", rekla je Tanja Tatomirović, komunikolog Majkrosofta za 24 zemlje Jugoistočne Evrope, objašnjavajući tokom predavanja važnost PR-a, digitalnih sadržaja, kako se kultura unutar kompanije menja i ulogu zaposlenih u novonastalim okolnostima.\n0 komunikaciji inovacionih projekata diskutovalo se u okviru prvog panela, na kome je iznet stav da inovacije zahtevaju novi, direktniji i moderan komunikacioni pristup kako bi projektna dokumentacija, pa i sam projekat bili oličenje željenih odnosa sa javnošću. "ono što pravi razliku u komunikacijskim projektima jeste preduzetnički duh - da vi budete ti koji pokreću stvari", izjavila je Ivana Todorović (Societe Generale banka Srbija), dokje Zoja Kukić, osnivačica Startit-a izjavila da taj hab svoj pristup komunikaciji zasniva upravo na inovativnosti: "Inovativnost stvara dodatnu vrednost i mnogim uspešnim startapovima je baš inovativnost u marketingu i komunikacijama, ne tehnologiji, donela uspeh", rekla je ona.\nPredavanje Teodore Migdalovici, trenera sa dugogodišnjim internacionalnim iskustvom, o tome kako osvojiti kanskog lava u PR-u, izazvaloje kreativne reakcije publike koje možete pogledati na Tvvitter profilu DSOJ (haštag #PRilika2olB).\nNa panelu End2End komunikacije Anđelko Trpković razgovaraoje sa Draganom Radićem, direktorom Ninamedije, i Zoranom Santovcem, v.d. direktora Eleadmade. "Šta je zapravo početak, a šta krajjetema kojuje pokrenuo možda i prvi srpski kopirajter Duško Radović.jer, kakojeon to lepo složio: na svakom kraju nalazi se novi početak", rekaoje Trpković, otvorivši kvalitetnu diskusiju o\npočecima i ciljevima svake komunikacije. Tokom panela predstavljenje NIMMA HUB, inovativan, zaokružen pristuptržišnim informacijama i tržišnim komunikacijama.\nJedan panel bioje posvećen komunikaciji domaćih i regionalnih festivala; na njemu su učestvovali Mirjana Vladisavljević (Balkan Tube Fest), Tomislava Ricov (VVeekend Media Festival) i Bojana Kozomora (Exit Festival). Tomislav Ricov je govorio o počecima razvoja VVeekend Media Festivala. Jedna od najzanimljivijih diskusija pokrenuta je u okviru panela "Etika u komunikacijama", na kojoj se govorilo o nekorektnom jeziku, lažima, manipulacijama, kao i o pitanju ukusa. Kreativni kopirajter Deniz Dulgeroglu održala je predavanje o prednostima i manama komuniciranja nesavršenosti u današnjem svetu koji propagira savršenost, ali i o tome kako nesavršenost ipak biva zapamćena.\nLegoekspertkinja Barbara Krajne objasnilaje i, kroz radionicu sa svim prisutnima, pokazala štajeto lego metoda serious play. Taktičnost, promišljanje, strateško korišćenje resursa, deo su metodologije koju komunikolozi svakodnevno koriste u svom radu, a koju su učesnici tokom radionice imali prilike da isprobaju i prodiskutuju.\nPrilika2018 završena je sedmim po redu studentskim takmičenjem u oblasti PR-a i komunikacije a kroz metodu studija slučaja. Takmičenje se već godinama organizuje kao podstrek mladim generacijama da PR teme sagledaju kao strateške i poslovne te da provere svoje znanje u toj oblasti. Ovogodišnji pobednikje tim Fakulteta organizacionih nauka u sastavu: Uroš Travica, Miloš Španović, Aleksandra Vučićević i Elena Milovanović. Takmičarski zadatak postavilaje kompanija Linkgrupa, a u okviru brenda Business Academy.


Karatisti doneli 17 medalja sa „Trofeja Lazarevca“ – Palanačke novine\nKaratisti doneli 17 medalja sa „Trofeja Lazarevca“\nby Palanačke · 13 decembra, 2016\nPalanački karatisti učestvovali su na „Trofeju Lazarevca“ i ostvarili izuzetan uspeh, osvajanjem 17. medalja i to 12 zlatnih, tri srebrne i dve bronzane.\nZlatne medalje su osvojili poletarke kate ekipno (Todorović, Ranković, Pešić), Petra Pešić kate apsolutni i kate D klasa, Nina Ranković kate E klasa, Vasilije Jakovljević kate apsolutni i kate D klasa, Nevena Cvetanović borbe 37, Nastasija Mihajlović kate D klasa i borbe 40, Danica Cvetanović borbe 44, pionirke borbe ekipno (N. Cvetanović, Mihajlović, D. Cvetanović) i Dimitrije Ranković kate E klasa.\nSrebrna odličja zaslužili su Isidora Simić kate apsolutni, Uroš Dončić borbe 45 i pionirke kate ekipno (Mihajlović, Cvetanović, Bisenić), dok su bronzu osvojile Nina Todorović kate E klasa i Lena Bisenić kate C klasa.\nMlade karatiste sa uspehom vodi trener Milica Novković.\nNa redovnoj Skupštini SD „Jasenica“ promenjen naziv kluba\nU MEŠ „Goša“ organizovan košarkaški turnir „Tri na tri“\nNext story Godišnjica Opštinskog odbora Srpskih ratnih veterana\nPrevious story Novo u Smederevskoj Palanci: PSIHOTERAPIJA I SAVETOVANJE


Google ‘ponovo’ omogućio kupovinu aplikacija u Srbiji iz Play Store prodavnice\nNakon mnogobrojnih naznaka koje su se poslednjih dana pojavile među Android zajednicom u Srbiji, večeras je ponovo zaživela opcija kupovine aplikacija sa Google Play prodavnice.\nKako izveštava Srbodroid, korisnici u Srbiji od večeras su opet u mogućnosti da kupuju aplikacije iz Google Play prodavnice. Pojedinci su na svojim Twitter i Google+ profilima potvrdili su ovu vest, a omogućavanje kupovine poklapa se sa vešću da je Google Play Music konačno dostupan u regionu.\nOstaje da se vidi hoće li i drugi Google servisi među kojima je i “Movies & TV” uskoro biti omogućeni korisnicima u Srbiji, no jasan trend se nazire – zakonske prepreke koje su stajale pred ovom, ali i drugim prodavnicama, sada bi konačno trebale biti uklonjene.\nNadamo se da za razliku od PayPal-a ovo ipak neće biti “čudo od tri dana”…\nPrethodna verzija ovog članka izvestila je da je u Srbiji dostupan i Google Music, ali prema poslednjim informacijama ova država skinuta je sa liste zemalja u kojima je podržan pomenuti servis.


Srbija potpisuje sporazum o učešću u misijama EU – Nadlanu.com\nObjavljeno 8. juna 2011. / 11:20:26\nBEOGRAD, 8. juna 2011. (Beta) – Srbija i Evropska unija (EU) potpisaće danas popodne u Beogradu sporazum o učešću Srbije u vojnim i civilnim misijama EU.\nKako je najavljeno iz delegacije EU u Srbiji, Okvirni sporazum o učešću u bebednosnim i odbrambenim misijama EU potpisaće šef delegacije EU u Srbiji Vensan Dežer i srpski ministar spoljnih poslova Vuk Jeremić.\nOkvirni sporazum o učešću Srbije u bezbednosnim misijama EU jedan je od najvažnijih sporazuma u procesu evropskih integracija u oblasti zajedničke spoljne i bezbednosne politike, navodi se u saopštenju delegacije EU.\nU saopstenju se podseća da je visoka predstavnica EU za spoljnu politiku i bezbednost Ketrin Ešton, tokom posete Beogradu 26. maja, s ministrom unutrašnjih poslova Srbije Ivicom Dačićem potpisala Sporazum o bezbednosnim procedurama za razmenu i zaštitu tajnih podataka, koji je i uslov za učešće srpske vojske i policije u mirovnim misijama EU.\nSrbija je jedna od 20 zemalja koje su do sada potpisale ovaj sporazum sa EU ili su u procesu pregovaranja.


EXPRES VESTI - Ban: Nasilje opozicije odložilo primenu sporazuma Beograda i Prištine\nBan: Nasilje opozicije odložilo primenu sporazuma Beograda i Prištine\nNJUJORK - Generalni sekretar UN Ban Ki-mun je u najnovijem izveštaju o Kosovu izrazio zabrinutost zbog nasilja kojem je pribegla kosovska opozicija ocenivši da je takav razvoj događaja doprineo odlaganju nekih aspekata primene sporazuma Beograda i Prištine, pre svega formiranja ZSO.\nBan je precizirao da se to odnosi na sporazume iz aprila 2013. i avgusta 2015. godine i ukazao da dogovori u pravcu uspostavljanja Zajednice srpskih opština na Kosovu nisu ispunjeni u određenom vremenskom okviru.\nOn je istakao i da ceni posvećenost Beograda i Prištine da nastave sa sastancima na visokom nivou u okviru dijaloga uz posredstvo EU u najbližoj budućnosti.\nIzveštaj koji je pripremio generalni sekretar UN Ban Ki-mun obuhvata period od 16. oktobra prošle godine do 15. januara ove godine, a o njemu će kasnije ovog meseca raspravljati Savet bezbednosti UN.\nUkupna bezbednosna situacija na Kosovu ostala je generalno stabilna u ovom periodu uprkos nasilju tokom političkih protesta, navodi se u nacrtu izveštaja koji je Tanjugu prosledila kancelarija UN u Beogradu.\nU izveštaju se napominje da je taj period obeležilo kontinuirano ometanje funkcionisanja kosovskog parlamenta od strane opozicionih poslanika, koji su protestovali delom i zbog sporazuma usvojenog u avgustu 2015. u okviru dijaloga Beograda i Prištine uz posredovanje EU.\n"Kontinuirana upotreba nasilja i zapaljive retorike opozicije je razlog za ozbiljnu zabrinutost. Takve akcije su neprihvatljive i nemaju mesta u demokratskom društvu i mogu samo da imaju negativan uticaj na Kosovo", navodi Ban.\n"Pozivam sve strane da udvostruče napore u interesu svih koji žive na Kosovu. Cenim posvećenost i Prištine i Beograda da nastave sa sastancima na visokom nivou u okviru dijaloga uz posredstvo EU u najbližoj budućnosti", navodi Ban.\nPrema njegovim rečima, demonstriranje suštinske opredeljenosti za vladavinu zakona na Kosovu traži i brzu i odlučnu akciju radi punog uspostavljanja i operacionalizacije Specijalnog suda i u tom smislu pozdravio saopštenje holandske vlade od 15. januara o tome da sedište ove institucije bude u Hagu.\n"Očekujem da svi učesnici deluju efikasno u pravcu zaključenja preostalih koraka u skladu sa odlukama koje je donela skupština Kosova u avgustu 2015.", navodi Ban.\nPrioriteti Unmika ostaju unapređivanje bezbednosti, stabilnosti i poštovanja ljudskih prava na Kosovu i u regionu, kao i nastavak konstruktivne saradnje sa Prištinom i Beogradom i svim zajednicama na Kosovu, navodi se u izveštaju o tromesečnom radu te misije.\nViše iz kategorije: « Pod lupom EU svi ugovori Gasproma\tAsanž: Predaću se ako izgubim protiv Britanije i Švedske »


Prva faza sticanja nezavisnosti – zapadna ofanziva\nPut do „konačnog rešenja“ statusa KiM možemo podeliti u dve etape. Prvi period trajao je do jeseni 2005. godine, što je bio prvi rok kada je Amerika rekla da će priznati nezavisnost KiM. Tada je u Srbiji vladala malodušnost, nije bilo ruske podrške, a neki političari su se već tada mirili sa očekivanim gubitkom. Tada je, na primer, predsednik Tadić govorio da smo KiM „izgubili“, te da je to „Miloševićevo nasleđe i njegova zasluga“. Činilo se tada da je jedina ozbiljna podela bila unutar EU između Engleske i Francuske, koje su bile za bezuslovnu nezavisnost, i Italije i Nemačke, koje su zastupale uslovnu nezavisnost. Pri tome je sve vreme bilo poznato kakav je stav SAD po ovom pitanju.\nStoga se postavlja pitanje zašto tada, i sa takvim „odnosom snaga“ u Srbiji, Evropi i u svetu, nije proglašena nezavisnost KiM? Da li zbog neispunjenih standarda, jer je tada važio princip „standardi pre statusa“, koji je kasnijim dešavanjima i napušten? Da li zbog pogroma Srba od 17. marta 2004. godine, tog stampeda koj i je uništava o sve što je srpsko, a koji gotovo i da nije bio osuđen, niti je ičim sankcionisan od moćnika koji su inače toliko skloni „humanitarnoj politici“. Da li možda zbog nepovoljnog izveštaja o standardima i ljudskim pravima na KiM od strane izvestioca UN za ljudska prava? Da li je uticao nepovoljan izveštaj kosovskog ombdusmana Mareka Novickog? Da li se možda računalo na otpor Srbije i moguć dolazak „nacionalističkih snaga“ na čelo zemlje?\nUnutrašnja politička scena je posle traumatične 2003. uplovila u stabilnije i normalnije vode, pa se i tu možda računalo na jače protivljenje Koštuničine vlade, podržane ojačalim radikalima. U ovom periodu je jedan događaj sigurno bio, ako ne od posebne važnosti, a ono sigurno indikativan, a to je – izglasavanje budžeta. Oko ovog budžeta su se igrale opasne igre u koje su bili uključeni mnogi. Parlamentarna opozicija u vidu Tadićeve DS i vanparlamentarnih „karićevaca“ pokušavala je da obori ovaj budžet, što je, rekli bi danas, u političkom životu legitimna stvar. No, kako su tada tekli pregovori oko Kosova, čini se da i „priču o budžetu“ treba staviti u širi kontekst. Čini se da je krajnji cilj te operacije, ali i šire medijske kampanje protiv DSS-a (i SRS-a), bio da se oslabi pregovaračka pozicija našeg tima na pregovorima oko statusa Kosova. O ovom zamešeteljstvu su tada pisale i „Novosti“, navodeći čak da su u sve te događaje bile umešane i strane obaveštajne službe. Očigledno je da je odlučnija pozicija Srbije oko Kosova zasmetala onima na Zapadu koji su ovu stvar hteli da prelome na brzinu i to tako da proguraju nezavisnost Kosova.\nDruga faza – aktiviranje ruskog faktora\nDrugi period kosovske završnice počeo je kada je u odbranu KiM ustao „veliki“ Vladimir Putin i njegova čuvena izjava da „nema specifičnog, jedinstvenog slučaja“. Ta njegova izjava je tada mnoge iznenadila, tim pre što nije bilo nikakvog vidljivog rascepa u američko-ruskim odnosima. Na ranču u Teksasu Putin je svom „prijatelju Džordžu aminovao“ rat u Avganistanu i Iraku. Naročito je bitan Avganistan, koji teritorijalno „naleže“ na rusku sferu uticaja i predstavlja „čvorište“ strategijskih pravaca i puitteva Azije. Čudi lakoća sa kojom je Putin „pustio“ SAD u Afganistan i posredno u prostore Srednje Azije, za koju je Rusija vitalno zainteresovana.\nMeđutim, kada je Putin počeo da se zalaže za suverenitet Srbije na KiM, mnogo šta se promenilo. Tada je i predsednik Srbije Tadić značajno promenio politiku oko Kosova i nastojao da se predstavi kao neko ko se bori za opstanak Kosova u Srbiji. Tako je formiran nacionalni koncenzus oko Kosova, barem na verbalnom nivou. Takvim „umereno-umereno“ nacionalnim stavom Tadić je ojačao svoju, a oslabio Koštuničinu poziciju „trećeg puta“. Na taj način je njegova politika, kasnije krštena „i EU i Kosovo“, donela i uspeh na parlamentarnom izborima, ali i pobedu na predsedničkim izborima. Zahvaljujući tom blagom, ali medijski efektnom „zaokretu prema Kosovu“, Tadić je postao trenutno najmoćniji političar, iako je u njegovoj politici ipak EU u centru pažnje. Stoga je, čini se, sa jedne strane uspeh Koštuničine politike vezivanja Tadića za svoju „kosovsku agendu“ doneo političku stabilnost i minimalno nacionalno jedinstvo, ali je de facto oslabio Koštunicu i preti da ga ostavi na pukoj poziciji „jezička na vagi“.\nSa druge strane, Tadić je došao na mesto predsednika naletom superiornog političkog marketinga, ali i podrške Zapada. Svima je bilo očito da je ključni element izbora bilo odlaganje proglašenje secesije Kosova radi pobede Tadića kao kandidata prihvatljivijeg i za SAD, i za Albance. Neke izjave albanskih političara i analitičara da njima, zapravo, odgovara pobeda Tomislava Nikolića ne stoji. To je, čini se, rečeno više radi zamućivanja vode na ionako mutnoj političkoj sceni Srbije. Zapad je sigurno sugerisao (čitaj „naložio“) Albancima da odlože proglašenje nezavisnosti KiM do kraja predsedničkih izbora u Srbiji. Jedna mala „sitnica“ to potvrđuje: na nekoliko nedelja pre pobede Borisa Tadića, okupljeni šiptarski studenti ekspresno i organizovano su prekinuli demonstaracije na mitingu, za koji su rekli da će trajati sve do proglašenja nezavisnosti KiM. Sada, posle izbora, posle proglašenja nezavisnosti KiM i odluke o slanju misije EU u „novu nezavisnu državu“, polgedajmo kakve su pozicije tzv. „demokratskog bloka“.\nKome EU pomaže tom misijom, ako najveći deo te iste EU – ubrzano priznaje Kosovo? Ključno je pitanje, sada kada je sva prilika da smo pred novim izborima, da li je Srbiji mesto u ovoj i ovakvoj Uniji, u kojoj očigledno nije dobrodošla? Moramo li se ponašati kao „nezvani gost“?\nKako je Evropa nagradila „proevropskog“ Tadića za pobedu? Odmah sutradan posle „demokratskog i fer izbora demokrate Tadića“, videli smo da je aktivirana unapred pripremljena „pravna osnova“ za slanje sporne mirovne misije EU na KiM. Tako je EU pod tutorstvom Amerike započela prljav posao secesije na Kosovu. Postavlja se pitanje koliko je otpor nekih zemalja unutar EU iskren, to jest zbog problema u sopstvenom dvorištu, a koliko je i to deo politike da se stvar odradi „mekše“. No, bilo kako bilo, kod nas još uvek ima onih naivaca koji veruju u „partnerstvo Brisela“ ili barem simpatije nekih država EU. Unija, zapravo, „odrađuje“ secesiju Kosova, a za to kao kompenzaciju (iako za to nema kompenzacije) ne nude ni izgledno članstvo u EU u nekom razumnom roku.\nNovi izbori i nove deobe\nU tom smislu treba razmatrati i „prekomponovanje“ političke scene u Srbiji, gde je glavna nepoznanica Vojislav Koštunica. Mnogima je u interesu da njegova pozicija oslabi i da se on kao politički faktor marginalizuje. Imali smo predsedničke izbore u nevreme, a imaćemo u nevreme i nove parlamentarne izbore koji će pokazati u kom pravcu će Srbija ići u budućnosti. Pritom demokrate očigledno ne bi da žure sa izborima, barem dok se ne slegne „prašina oko Kosova“. Njihov je cilj da se ide na izbore kada Kosovo bude manje u svesti običnog građanina, jer veruju da bi inače mogli ostati gubitnici, jer su posle 17. februara počeli „da vrdaju“ oko Kosova.\nIako je nemoguć dogovor oko Kosova unutar vlade, jer DS i G17 ne žele da brane Kosovo po cenu usporavanja evrointegracija (koje su i i tako pod znakom pitanja) čini se da se ne razmišlja o novoj vladi unutar postojeće skupštine. Demokrate ne mogu formirati vladu mimo Koštunice, a Koštunica, izgleda, ne može sada napraviti vladu sa radikalima. Stoga su najlogičnije i najbolje rešenje novi izbori. Verovatno bi u trenutno zapaljivoj političkoj situaciji bilo rizično da mimo novih izbora vladu formiraju DSS i SRS, čak i oročena manjinska vlada DSS sa podrškom radikala. Opcija „vlade narodnog jedinstva“, pa i „koncentracione vladu“, koja bi u ovo kritično vreme bila najcelishodnije nije moguća jer su demokrate „gadljive“ na radikale. Tako kod nas partijske i ideološke podele utiču na to da nemamo stabilnu političku scenu, niti koncsenzus oko nacionalnog programa.\nKosovo se, tako, po ko zna koji put pokazalo kao kamen spoticanja i linija podele. Ono je, kao što reče pesnik, „grdno sudilište“ – kako nekadašnjim, tako i sadašnjim liderima Srbije, a čini se da će tako biti i u buduće. Posle 17. februara pale su mnoge maske u svetu i kod nas. Svi oni koji kažu „Evropa nema alternativu“ zapravo kažu da ih Kosovo ne interesuje i da žele samo malo bolji standard, da žele samo „carstvo zemaljsko“. Na žalost, čini se da se za srpske pozicije bore više neki strani, nego neki naši političari. Izjava Džona Boltona (bivšeg američkog ambasadora u UN) da je došlo do ideološkog razlaza u Bušovoj administraciji po pitanju odeđivanja statusa i da postoje značajan broj onih koji su skeptični, ili su u opoziciji prema dominatnom stavu o secesiji Kosova. Čini se da bi na stranu Srbije u smislu odlučne odbrane KiM pre stali neki američki glumci, nego neki koji po mnogo čemu nalikuju domaćim glumcima iz vrha političke elite.


SNP podržava proteste DF-a – СНП\nSNP podržava proteste DF-a\nНема коментара на SNP podržava proteste DF-a\nUpitan da li će učestvovati u organizaciji protesta ili će se na njima pojavljivati samo kao podrška, Joković jeodgovorio da će o tome odlučiti naknadno i da će to biti stvar dogovora nakon razgovora sa organizatorima\nSocijalistička narodna partija (SNP) podržaće proteste koji je najavio Demokratski front (DF). To je u izjavi za „Dan“ potvrdio Vladimir Joković, lider SNP-a.\n– Odbor za sveobuhvatne reforme izbornog i drugog zakonodavstva neće ništa učiniti i jasno je da je potreban drugačiji način borbe da bi se opozicija izborila za fer i slobodne izbore. Protesti koji su održani u januaru bili su masovni, ali, nažalost, nisu postigli nikakav uspjeh zbog raznih dešavanja. Stoga mislim da je potrebno okupljanje i jedinstvene akcije opozicije, da nije dovoljan samo rad u Odboru za izborno zakonodavstvo, već da se, ako treba, i protestima izborimo za tehničku vladu, koja je jedini garant sprovođenja fer uslova na sledećim izborima – jasan je Joković.\nUpitan da li će i učestvovati u organizaciji izbora ili će se na njima pojavljivati samo kao podrška, on je odgovorio da će o tome odlučiti naknadno i da će to biti stvar dogovora nakon razgovora sa organizatorima.\n– Pričaćemo sa organizatorima o svemu. Zasad smo samo iz medija čuli da su najavljeni protesti. U svakom slučaju, mi smo otvoreni za razgovor sa svim opozicionim partijama i želimo opoziciono jedinstvo i zajedničko opoziciono djelovanje – istakao je Joković.\nU Demokratskoj Crnoj Gori nisu željeli da komentarišu poziv DF-a na nove proteste.\n← Medijski centar SNP CG na međunarodnom sajmu knjiga u Beogradu → Počast humanisti, zadužbinaru, antifašisti i rodoljubu Mirku Komnenoviću


10 liderskih osobina za visoku angažovanost menadžementa i zaposlenih | Desk&More\n10 liderskih osobina koje obezbeđuju visoku angažovanost menadžementa i zaposlenih\n“Poštovanje je kako postupate prema svima, ne samo prema onima koje želite da impresionirate“\nRičard Brenson, engleski investitor i biznis mag\nProces pronalaženja kvalitetnih zaposlenih ume da bude poprilično zahtevan zadatak. Međutim, još veći izazov je pronaći način da te kvalitetne ljude i zadržite u kompaniji posebno nakon nekoliko godina rada na istoj poziciji. Ovo mnogo zavisi od plate koja ispunjava očekivanja, dodatnih pogodnosti i benefita ali i od odnosa sa nadređenima, pre svega sa direktorom kompanije ili menadžerom.\nLinkedIn istraživanje je pokazalo da 75% zaposlenih koji svojevoljno napuste kompaniju i daju otkaz, to čine zbog lošeg odnosa sa liderom ili menadžmentom, a ne zbog nezadovoljstva kompanijom.\nČinjenica je da ljudi napuštaju nadređene, a ne kompanije.\nKompanija Google je protekle godina posvetila istraživanju koje su to osobine koje poseduju menadžeri u Google-u i došla do zanimljivih zaključaka. 2002. godine, pokrenuli su projekat pod imenom “Project Oxygen”.\nOvaj projekat je na početku uključivao radikalan eksperiment, a to je bilo da se menadžment potpuno izbaci iz hijerarhije kompanije. Trajao je samo par meseci, a rezultat je bio katastrofalan – zaposleni su bili izgubljeni, bez usmerenja i profesionalnog vođstva.\n8 godina nakon prvobitnog fijaska, eksperiment je krenuo u drugom smeru. Google je deceniju posvetio istraživanju koje su to odlike koje zaposleni žele da vide kod nadređenog – menadžera, supervizora ili šefa. Kvantitativnom i kvalitativnom analizom uspešno se utvrdilo koje su to osobine koje treba da poseduje menadžer da bi se zaposleni osećali sigurno, motivisano i spremno da se posvete obavljanju svojih zadataka na najvišem nivou. Rezultati su pokazali da su to najčešće banalne osobine koje se često previde.\nLaslo Bok (svojevremeno potpredsednik odeljenja za ljudske resurse u Google-u), je dao izjavu za New York Times da se kod menadžera sa najlošijim poslovanjem kvalitet menadžmenta poboljšao i do 75% nakon implementacije rezultata istraživanja. Pogledajte koje su to osobine koje obezbeđuju visoku angažovanost menadžementa i zaposlenih.\n1. Dobar učitelj\nDobar lider treba da komunicira sa zaposlenima kao motivacioni govornik. Treba da nauči da prepozna njihove kvalitete i slabosti i pomogne im da identifikuju specifične načine kako da se poboljšaju, u skladu sa svojim mogućnostima. Neophodno je uložiti vreme i energiju u napredak svojih zaposlenih.\nKao učitelji, treba da vode kroz proces promena, umesto da traže greške i ispravljaju ih. Vidici zaposlenih će se proširiti smislenom diskusijom, praktičnim primerima i motivisanjem da nađu kreativna rešenja, umesto davanjem odgovora i nametanjem sopstvenih stavova.\n2. Nema mikromenadžmenta\nNiko ne voli osobe koje prate i analiziraju svaki korak, već one koji ih ohrabruju da preuzmu kontrolu i daju im više autonomije i odgovornosti. Jedna od definicija inicijative glasi: “Inicijativa je kad prepoznam i uradim ono što mislim da treba da se uradi pre nego što to neko traži od mene”.\nZaposleni koji preuzimaju odgovornost za svoje postupke pokazuju veće zadovoljstvo i bolje su organizovani na radnom mestu. Lideri koji ohrabruju zaposlene da preuzmu inicijativu se percipiraju kao oni koji inspirišu druge i imaju pozitivan uticaj na njih.\n3. Stvaranje inkluzivnog radnog okruženja\nZa individualan osećaj ispunjenosti je u većini slučajeva zaslužan zajednički trud. Ljudi vole da budu deo pobedničkog tima, i da osećaju kao da su njihovo znanje i veštine doprinele finalnom rezultatu.\nZaposleni dobro reaguju na lidere koji neguju pobednički mentalitet u timovima, koji žele da vide uspeh svog tima i fokusiraju se na dugoročne ciljeve čak i kada rezultati nisu najbolji. Za uspešnog lidera je takođe važno da se interesuje za svakog pojedinca individualno i da razume šta za svakoga predstavlja lični doživljaj uspeha.\n4. Produktivnost i orijentisanost na rezultate\nLjudi na liderskim pozicijama su osobe na koje se zaposleni ugledaju. Imati jasne ciljeve i jasnu viziju za budućnost može da pomogne lideru da prati rezultate i napredak zaposlenih.\nProduktivnim savetima i korišćenjem alata za komunikaciju (Asana, Jira, Trello, Slack) povećaće se sistematičnost radnih procesa. Postizanje veće produktivnosti direktno je povezano sa manje vremena koje je potrebno da se zadatak obavi kao i smanjenjem nivoa stresa za pravovremen i optimalan rad.\n5. Dobar komunikator – sluša i deli informacije\nNajveći problem kod komunikacije je što ne postoji aktivno slušanje, već postoji samo iluzija da se komunikacija odvija u oba smera, a mnogo puta je u stvari jednosmerna. Dešava se da se ljudi ne udubljuju u komunikaciju već površno slušaju samo deo informacija.\nVoren Bafet je izjavio da je lak način da povećate svoju vrednost usavršavanje komunikacijskih veština. Preduslov za dobru timsku komunikaciju je diskutovanje o ulogama i odgovornostima u timu, sagledavanje problema iz više uglova i dobijanje povratne informacije o projektu i njegovim rezultatima.\n6. Rad na karijernom napretku\nNajbolji šefovi u Google-u komunicirali su sa zaposlenima o budućem uspehu i ciljevima za budućnost. Supervizori, menadžeri, šefovi su u nekom periodu života bili početnici i shvataju koliko je bitno da se kvalitet rada poboljšava kako dolaze zahtevniji projekti i zadaci.\nSa zaposlenima koji su zadovoljni i motivisani da rade na sebi treba diskutovati o performansama i načinu na koji su došli do rezultata. Uložen trud, lako uklapanje u radno okruženje i uspostavljanje kontakata će ubzati karijerni napredak i dati više samopouzdanja za razvijanje poslovnih veza.\n7. Jasna vizija i strategija\nIako treba podsticati zaposlene da budu proaktivni, takođe je važno jasno im predstaviti put i mapu do uspeha. Bitno je da zaposleni znaju šta se očekuje od njih i koji je definisan vremenski okvir za završetak projekta ili njihovog zadatka.\nVažno je predstaviti ciljeve projekta, definisati potencijalne probleme sa kojima zaposleni mogu da se susretnu i na ovaj način kreirati vodič za uspešnu implementaciju projekta.\n8. Posedovanje ključnih tehničkih veština\nDa bi se zaposleni osećali sigurno i motivisano, njihov nadređeni treba da bude neko sa iskustvom i znanjem koji može da im pomogne da lakše prebrode prepreke jer se i on sam u nekom trenutku sa njima susreo.\nTakođe, nadređeni mora da bude edukovan o veštinama koje očekuje od svojih zaposlenih. Na taj način, izbeći će se nesporazumi i ostvariće se jasna komunikacija pogotovo ako se radi o stručnoj problematici koja zahteva napredne tehničke veštine i iskustvo.\n9. Saradnja sa drugim menadžerima i šefovima\nUmesto da se oslanja samo na svoje znanje i ekspertizu, dobar menadžer ili šef će potražiti drugo mišljenje ukoliko oseti da će mu dati bolju perspektivu i širinu da može bolje da razume zadatke i radni proces.\nUspešna radna atmosfera zavisi od saradnje koju nadređeni ima sa zaposlenima ali i sa ostalim menadžerima i šefovima. Jedna od najvećih grešaka koju prave direktori kompanija je što se uvek oslanjaju samo na sopstvenu ekspertizu i samostalno donošenje odluka umesto da razmotre nekoliko opcija pa da se na kraju odluče za jednu. Ova strategija će pomoći da se bolje procene uslovi, ambicije i sposobnosti zaposlenih.\n10. Efikasno donošenje odluka\nOdlučnost je jedan od bitnih faktora za lako i nedvosmisleno donošenje odluka. Uspeh projekta zavisi od odluka koje se donesu u određenoj fazi projekta. Ove odluke utiču na raspoloženje zaposlenih, atmosferu u timu i ojačava timski duh jer svi idu ka jednom zajedničkom cilju.\nEfikasnim donošenjem odluka kreiraju se obrasci i organizacija za naredne projekte. Tako i tim i nadređeni dobijaju neophodno iskustvo, uče na greškama i preveniraju i umanjuju šanse za njihovu pojavu na budućim projektima.\nPreduslov za uspešan projekat je sinhronizacija tima i nadređenih. Svaki tim jača komunikaciju tako što zajedno prolazi kroz različite razvojne faze i prevazilazi prepreke na putu do cilja. Pogubna stavka za projekat su samoživi menadžeri, supervizori i šefovi koji ne znaju da komuniciraju i sarađuju sa zaposlenima i ostalim menadžerima.\nUkoliko vas zanima koje su to razvojne faze kroz koje tim prolazi u toku jednog projekta pripremili smo vam dokument 5 razvojnih faza tima.


Beograd, 16. mart 2021.\nMinistarka državne uprave i lokalne samouprave u Vladi Republike Srbije Marija Obradović otvorila je danas onlajn sastanak Radne grupe Regionalne škole za državnu upravu (ReSPA) za upravljanje ljudskim resursima.\nObradović je tom prilikom predstavila rad Nacionalne akademije za javnu upravu (NAJU), jedne od najvažnijih institucija za stručno usavršanje službenika u javnoj upravi u Srbiji.\nOna je ocenila da je NAJU regionalni primer dobre prakse, iako je jedna od najmlađih institucija u državnoj upravi Srbije, ali od koje svi u javnoj upravi imaju velika očekivanja kada je u pitanju ulaganje u ljudske resurse i njihova znanja.\nSrbija je, kako je podsetila, pre samo četiri godine napravila prve korake ka reformi stručnog usavršavanja u javnoj upravi, čiji je nosilac bilo resorno ministarstvo, obezbedivši prvo zakonodavni okvir, a zatim i formirajući NAJU – savremenu instituciju za stručno usavršavanje kadrova u javnoj upravi.\nPrema njenim rečima, od tada je sistem stručnog usavršavanja podignut na viši nivo i jednako je dostupan svim zaposlenima u javnoj upravi, kako na državnom, tako i na lokalnom nivou.\nČak i u 2020. godini, koju je obeležila pandemija, Srbija je nastavila da uvodi sistema kvaliteta u sve procese stručnog usavršavanja, primenjuje najsavremenije metode i tehnike u obučavanju službenika, inovira programe obuka i tako poveća broj polaznika koji svoja stečena znanja mogu da primenjuju i dele, istakla je ministarka.\nTakođe, kako je dodala, NAJU je uspela da uvede i nov informacioni sistem sa elektronskom platformom za učenje, za šta je nagrađena jednom od najprestižnijih IT nagrada za jugoistočnu Evropu, a otvoren je i novi trening centar, te je NAJU postala najsavremenija kuća znanja namenjena svim službenicima u javnoj upravi.\nObradović je podvukla da je Srbija bila otvorena za saradnju i razmenu iskustava sa svim kolegama iz javnih uprava regiona i evropskih zemalja, ali i najeminentnijim školama za javnu upravu.\nOna je navela da su planovi za dalju reformu sadržani u novoj strategiji reforme javne uprave, koja će uskoro biti doneta i kojom će se koncept celoživotnog učenja preneti na sistem javne uprave.\nOva onlajn prezentacija NAJU okupila je članove radne grupe za upravljanje ljuskim resursima iz regiona, koji su imali priliku da se upoznaju sa njenim radom, počev od osnivanja, pa sve do priprema i primene programa obuka, ali i projekata vidljivisti i komunikacije.\nNa današnjem skupu, prisutnima su se obratili direktor NAJU Dejan Miletić, direktorka ReSPA Ratka Sekulović i ministarka državne uprave, digitalnog društva i medija Crne Gore Tamara Srzentić.\nSrbija je u novembru prošle godine preuzela godišnje predsedavanje Regionalnoj školi za državnu upravu – ReSPA, koja je osnovana 2010. godine zajedničkom inicijativom Evropske komisije i zemalja Zapadnog Balkana, a koju čine vlade Albanije, BiH, Severne Makedonije, Crne Gore i Srbije.


visokotehnološki kriminal : Južne vesti\n16:02, 30. 10. 2020.\n15:13, 25. 4. 2018.\nU jednoj od najvećih međunarodnih policijskih akcija 19-godišnji Prokupčanin uhapšen je zbog sumnje da je bio administrator jednog od najvećeg ilegalnog servisa za hakerske napade. U istoj akciji, osim Prokupčanina, uhapšen i još jedan mladić iz Rume.\nSajber-kriminal: “Leoni” opljačkan za 40 miliona evra\n14:57, 18. 8. 2016.\nKoristeći falsifikovane dokumente i lažne identitete, neko je opljačkao nemačku kompaniju “Leoni”, koja posluje i u Prokuplju i u Doljevcu, prebacujući novac na račune u inostranstvu. Iz kompanije kažu da ovo nije uticalo na njihovu likvidnost.\nPiroćanac prevario Amerikance i uzeo pola miliona dolara\n17:12, 18. 1. 2016.\nZbog sumnje da je “koristeći tehnike socijalnog inženjeringa” i lažne naloge, a predstavljajući se kao vlasnik nepostojeće komanije iz Nemačke, od američke firme primio 492 hiljade dolara, uhapšen je 41-godišnji Piroćanac.\nPiroćanac uhapšen zbog dečje pornografije\n15:15, 30. 9. 2015.\nZbog sumnje da su prethodnih godina putem interneta "pribavljali i razmenjivali audio-vizuelne materijale nastale seksualnom zloupotrebom dece i maloletnika" uhapšeni su 35-godišnji Piroćanac i 34-godišnjak iz Svilajnca.\nRaspisana poternica zbog falsifikovanja platnih kartica\n13:47, 28. 2. 2014.\nNiška policija objavila fotografije dvojice muškaraca za kojima traga zbog sumnje da su "kloniranim" platnim karticama podizali novac sa bankomata AIK banke u Nišu.\n09:10, 5. 4. 2013.\nCarinici na prelazu kod Dimitrovgrada zaplenili spravu koju koriste kriminalci i falsifikatori platnih kartica za podizanja novca sa bankomata.


Partizan protiv Efesa ostvario treću pobedu u Evroligi : Nadlanu.com\nPartizan protiv Efesa ostvario treću pobedu u Evroligi\nBEOGRAD, 3. decembra 2008. (Beta) - Košarkaši Partizana pobedili su u hali "Pionir" turski Efes Pilsen sa 83:77 (21:14, 19:22, 21:15, 21:26) u utakmici šestog kola Grupe D Evrolige.\nTo je treća pobeda Partizana u elitnom kontinentalnom takmičenju, dok je Efes zabeležio četvrti poraz.\nNajefikasniji u Partizanu bio je Aleksandar Rašić sa 18 poena, dok su Stefon Lazme i Milenko Tepić postigli po 11 poena. U turskoj ekipi najbolji je bio Kerem Gonlum sa 14 poena, a dva manje postigao je Butsi Tornton.\nKošarkaši Partizana u sedmom kolu, koje se igra 11. decembra, gostuju ekipi Reala iz Madrida.\nPočetak večerašnje utakmice obeležila je brza igra oba tima i veoma čvrsta igra u odbrani.\nKošarkaši Partizana ponovo su bili veoma dobri u skoku, a posle "trojke" Petra Božića domaćin je poveo sa 10:3. Čarls Smit i Butsi Tornton su uzvratili "trojkama" rezultatski vratili Efes Pilsen u igru.\nUsledio je period izjednačene igre, pre nego što je trener gostiju Ergin Ataman dobio tehničku grešku, a Partizan sa pet "vezanih" poena Uroša Tripkovića došao do sedam poena prednosti (21:14).\nU drugoj četvrtini Partizan je malo popustio u skoku, što je Efes iskoristio i nije dozvolio srpskom timu da se rezultatski "odlepi".\nNajveća prednost Partizana u ovom periodu iznosila je osam (26:18), a najmanja tri poena (33:30). Efes Pilsen je u poslednjoj sekundi prvog poluvemena "trojkom" Smita na odmor otišao sa zaostatkom od četiri poena (40:36).\nPartizan je na početku treće četvrtine napravio seriju od 11:0 i poveo sa 51:38. Turski tim je uzvratio serijom 9:2 i smanjio na šest poena razlike (53:47).\nDo kraja četvrtine usledila je nova serija "crno-belih" od 8:2 i šampion Srbije je stigao do deset poena prednosti (61:51).\nNajveću prednost na utakmici Partizan je imao u 34. minutu, kada je poveo sa 69:55. Nakon toga, Efes je uspeo da smanji na 69:59, ali su "crno-beli" u 36. minutu opet povisili na 71:69.\nOd tog trenutka domaći košarkaši su napravili niz grešaka i dozvolili Efesu da se u 39. minutu približi na pet poena (75:70).\nPreciznim izvođenjem slobodnih bacanja Novice Veličkovića, ekipa Partizana je u poslednjem minutu došla do vođstva 79:70, ali je Tornton i Sinan Guler "vezali" pet poena i učinili završnicu dramatičnom.\nIpak, u samom finišu utakmice Rašić i Milenko Tepić su realizovali po dva slobodna bacanja i doneli svojoj ekipi izuzetno važnu pobedu u borbi za plasman u drugu fazu Evrolige, Top 16.\nTrener Partizana Duško Vujošević pohvalio je svoje igrače sto nisu podlgegli pritisku i što su sinoć pobedili Efes Pilsen u šestom kolu Evrolige.\n"Sa ovom pobedom ostajemo u trci za Top 16. Veoma sam zadovoljan što smo pobedili u utakmici za koju smo znali da će biti teška. Pohvalio bih igrače što nisu podlegli pritisku zbog važnosti utakmice", rekao je Vujošević novinarima posle pobede sa 83:77.\nPartizan je u poslednjoj četvrtini vodio i sa 14 razlike, ali je na kraju morao da se bori za pobedu, pošto je ispustio veliku prednost.\nKapiten Partizana Petar Božić rekao je da je ova utakmica bila ispit karaktera njegove ekipe i da mu je drago što ga je položila.\n"Bila je jako napeta utakmica. Iako smo na kraju ugrozili razliku, pošto je koš količnik jako bitan, mislim da pobeda nije dolazila u pitanje. Utakmica sve vreme bila naša, uz blage padove", rekao je Božić.\n"Ovo je bio još jedan ispit karaktera i drago mi je što smo ga uspešno položili", kazao je kapiten "crno-belih".\nCentar šampiona Srbije Žarko Rakočević rekao je da je presrećan zbog bitgne pobede.\n"Ušli smo u utakmicu na pravi način, bez opuštanja, što se ranije dešavalo. Posle manje loše serije, vratili smo se velikom pobedom. Možda je na kraju naše neiskustvo donelo neizvesnosti, ali i Efes je dobra ekipa", rekao je Rakočević.\nTrener Efesa Ergena Ataman rekao je da je Partizan zasluženo pobedio.\n"Bila je teška utakmica, sa mnogo tenzije. Nismo našli svoju igru u napadu i Partizan je zasluženo pobedio. Moramo nešto da učinimo sa svojom igrom u nastavku takmičenja", rekao je Ataman.\nPlejmejker Efesa i kapiten reprezentacije Srbije Miloš Vujanić kazao je da je Partizan bio dominantan sve vreme.\n"Jeste da se to ne govori, ali dominirali su celu utakmicu. Loše smo odigrali prvo poluvreme i rezultat je bio dobar kakva nam je bila igra. Posle je Partizan napravio još veću razliku i zasluženo pobedio", kazao je Vujanić.\nEvroliga, 6. kolo Grupa D:\nTabela: CSKA 5/1, Real Madrid 3/3, Panionios 3/3, Partizan 3/3, Efes 2/4, Milano 2/4.


Raskid saradnje Rudara sa šefom stručnog štaba Nijazom Kapom\nby kakanjinfo.com 12 Aprila, 2016 12 Juna, 2016\nDana 18.04.2016. godine, Upravni odbor FK “Rudar” Kakanj, je održao sastanak sa stručnim štabom Kluba, na kome je postignut dogovor o sporazumnom raskidu saradnje sa dosadašnjim šefom stručnog štaba Kapo Nijazom.\nRazlog prekida saradnje ogleda se u činjenici da nisu ispunjene ambicije kluba sa početka proljetnog dijela prvenstva, odnosno nisu ostvarivani zacrtani rezultati na dosadašnjim utakmicama, što znači da postignuto ne može zadovoljiti Upravni odbor, navijače i simpatizere kluba.\nNa sastanku je usaglašeno da je dogovorni prekid saradnje sa šefom stručnog štaba, u ovom trenutku najbolje rješenje za Klub, te kako bi se na taj način u preostalom dijelu sezone pokušali ostvariti bolji rezultati i poboljšati atmosfera unutar ekipe.\nU nastavku sezone ekipu će preuzeti dosadašnji sportski direktor Buza Mirnes, kome će pomoćnik ostati dosadašnji trener Husić Ramiz, sa kojima je dogovorena saradnja do kraja sezone, a o eventualnom daljnjem angažmanu biće razgovarano po završetku sezone.\nUO FK “RUDAR” KAKANJ\nOsnovna škola „ Hamdija Kreševljaković“ Kakanj\nUbjedljiva pobjeda Rudara protiv Podgrmeča


NEKRETNINE VRANJSKA BANJA - POSTAVI OGLAS - NEKRETNINE\nNEKRETNINE VRANJSKA BANJA - KUPOVINA, PRODAJA I IZDAVANJE NEKRETNINA U VRANJSKOJ BANJI:\nNa ovom web portalu možete potpuno besplatno postaviti svoj oglas za izdavanje, kupovinu ili prodaju svoje nekretnine u VRANJSKOJ BANJI i to bez posrednika i bez ikakve provizije. Ovaj sajt jeste zapravo regionalni online oglašivač za izdavanje nekretnina u VRANJSKOJ BANJI, gde ste u mogućnosti da se direktno sastanete i povežete sa vlasnicima nekretnina i sa potencijalnim kupcima. Na ovom sajtu možete potpuno besplatno postaviti svoj oglas sa fotografijama ukoliko izdajete ili prodajete svoju nekretninu u VRANJSKOJ BANJI. Jednostavno, samo postavite svoj oglas sa fofografijom nekretnine ukoliko izdajete ili prodajete svoju nekretninu u VRANJSKOJ BANJI ili pak napišite Vaš zahtev u oglasu da potražujete slobodnu nekretninu koju želite da je uzmete u zakup ili pak da je kupite.\nU tabeli ispod dati su već postavljeni oglasi u vezi izdavanja, kupovine i prodaje nekretnina u VRANJSKOJ BANJI. Odaberite u tabeli ispod tip oglasa u kojem želite da postavite svoj oglas i jednostavno u okviru tog polja kliknite na "POSTAVI SVOJ OGLAS" gde će Vam se otvoriti nova stranica gde možete kompletno postaviti svoj oglas.\nKao što smo napomenuli, sve naše usluge su besplatne i paket ovih usluga obuhvata čitav spektar umreženih oglasa, što znači da će Vaš postavljeni oglas automatski biti poslat na još puno drugih sajtova, blogova i društvenih mreža čija je tema oglašavanje izdavanje i prodaja nekretnina u VRANJSKOJ BANJI. Time će Vaš oglas biti izložen znatno većem broju pogleda zainteresovanih.....\nOvde, na ovim stranicama možete potpuno besplatno postaviti Vaš oglas za izdavanje, kupovinu ili prodaju stanova, kuća, lokala, magacina ili placeva u VRANJSKOJ BANJI. Ukoliko prodajete ili izdajete svoj stan, poslovni prostor, kuću, vikendicu, garažu ili lokal u VRANJSKOJ BANJI u mogućnosti ste da uz tekst svog oglasa postavite i proizvoljni broj fotografija za objekat koji prodajete ili izdajete.\nKATEGORIJE U KOJIMA MOŽETE POSTAVITI SVOJ OGLAS NEKRETNINE U VRANJSKOJ BANJI:\nOSTALE NEKRETNINE U VRANJSKOJ BANJI\nTekst oglasa trebalo bi da sadrži bar osnovne karakteristike stana, kuće, vikendice, lokala, hale ili garaže tj. godinu izgradnje nekretnine, tačnu lokaciju, kvalitet i materijal koji je korišćen pri gradnji, kao i druge osnovne karakteristike vezano za nekretninu koju prodajete ili izdajete u VRANJSKOJ BANJI. Dobro bi bilo napomenuti i koliko je udaljena autobuska i železnička stanica, vrtić i škola, od nekretnine za koju postavljate oglas, zatim da li se nalazi na periferiji ili u centru grada i koliko su udaljene osnovne transportne ulice, sportski tereni, pijaca, tržni centri i prodavnice. Na kraju svog tekstualnog dela oglasa za prodaju ili izdavanje nekretnine u VRANJSKOJ BANJI trebate da postavite neku od kontakt informacija kako bi potencijalni zainteresovani kupci mogli da Vas lako pronađu i kontaktiraju. Kao kontakt informacija može biti Vaš mejl, sajt, broj telefona, mobilni ili pak Vaša tačna adresa ... (bilo koja kontakt informacija koja je Vama pogodna).\nPostavite na ovom našem sajtu svoj oglas za prodaju ili izdavanje nekretnine u VRANJSKOJ BANJI i automatski Vaš postavljen oglas će biti prikazan ne samo na ovom sajtu, već i na mnogim drugim sajtovima i blogovima koji su u sistemu umreženih oglasa nekretnina za prodaju ili izdavanje nekretnina u VRANJSKOJ BANJI. Postavljanje oglasa nekretnine u VRANJSKOJ BANJI više je nego lako i za samo nekoliko minuta ste u mogućnosti da uz tekstualni deo oglasa postavite i fotografije nekretnine koju prodajete ili izdajete. Sve ove naše usluge su u potpunosti besplatne a za postavljanje oglasa nije Vam potrebna nikakva registracija i prijava.\nI pored ozbiljne konkurencije naša grupacija za mrežno oglašavanje nekretnina jeste i dalje u samom vrhu sajtova za oglašavanje. Naš osnovni cilj jete taj da omogućimo svim zainteresovanim oglašivačima nekretnina u VRANJSKOJ BANJI da besplatno i lako mogu da postave svoj oglas za nekretninu sa fotografijama nekretnine, kao i da učinimo da njihov postavljen oglas za prodaju ili izdavanje nekretnine u VRANJSKOJ BANJI bude što vidljiviji a što činimo preko našeg sistema umreženih sajtova nekretnina.\nUkoliko budete uneli precizno svoje podatke u vezi sa prodajom ili izdavanjem svoje nekretnine u VRANJSKOJ BANJI i ukoliko budete postavili i fotografije i time učinili da Vaš oglas bude jasniji i upečatljiviji (jer fotografija govori hiljadu reči), možete da očekujete da će Vam se neko odazvati preko kontakt podataka koje ste postavili u tekstualnom delu Vašeg oglasa.


Uzletele cene nafte zbog poremećaja isporuka iz Teksasa – Srbija NAŠA Zemlja\nUzletele cene nafte zbog poremećaja isporuka iz Teksasa\nby admin February 17, 2021, 4:09 pm 820 Views\n„Nafta WTI se pridružila ove nedelje transatlantskom rivalu (Brent) dostigavši 60 dolara po barelu, čime je prvi put od januara 2020. prešla tu psihološku granicu. Na ovom cenovnom nivou, bilo kakva proizvodnja nafte je isplativa“, kaže Stiven Brenok iz brokerske kuće PVM.\nPodršku cenama nafte su u proteklih nekoliko nedelja pružali ograničena ponuda grupe OPEK+ i nade da će se sa vakcinacijom protiv kovida potražnja oporaviti, a snežno nevreme i talas izuzetno hladnog vremena u Teksasu, državi s najvećom proizvodnjom “crnog zlata” u SAD, dodatno je podstaklo cene poslednjih dana.\nOčekuje se da će vrlo niske temperature u SAD poremetiti proizvodnju na nekoliko dana, ako ne i nedelja jer se zamrzla oprema za fraking na bušotinama, a i rafinerije su zatvorene, kažu industrijski eksperti.\nAnalitičari ANZ-a i Sitigrupe procenjuju da je američka proizvodnja nafte iz škriljaca pala za najmanje dva miliona barela dnevno. Iz Sitigrupe predvijaju da će kumulativni gubitak proizvodnje iznositi oko 16 miliona barela do početka marta.


Oglasili se iz FK Partizan: Pokradeni smo u derbiju - SportSport.ba\nOglasili se iz FK Partizan: Pokradeni smo u derbiju\nZvezda slavila u 150. derbiju ljutih rivala\nFudbaleri Partizana poraženi su juče u 150. vječitom derbiju od Crvene zvezde rezultatom 2:1, pa poslije 24. odigrana kola imaju čak 32 boda zaostatka za ljutim rivalom. Poslije neuspjeha crno-bijeli su doživjeli novi pad na tabeli Superlige i sad zauzimaju 6. poziciju.\nU klubu su nakon meča bili vidno razočarani, ali ne toliko igrom svojih igrača, koliko odlukama glavnog arbitra Vlade Glođovića i njegovih pomoćnika, koji su po njihovom mišljenju svojim katastrofalnim greškama umnogome uticali na konačan ishod meča.\nPosebne kritike upućene su na nedosuđen penal za ekipu iz Humske, a crno-bijelima je sporan bio i ofsajd u kojem se našao mladi Mihajlović.\n"Večeras se u Humskoj 1 obreo čovjek loših namjera. Čovek poslat sa samo jednim zadatkom – unišititi fudbalsku igru, sebe promovisati u neslavnu zvijezdu večeri, uništiti sve dobro što odlikuje najveću utakmicu ovih prostora. Čovjek loših namjera je vješto posmatrao svoj plijen. Misao da se nađe u društvu odabranih, koji Partizanu nisu svirali penal dvije decenije, obuzimala ga je i pomućivala ono što svaki sudija mora da ima na umu: on mora biti simbol pravičnosti i poštenja. Prekršaj nad Nemanjom Mihajlovićem je jedan od najeklatantnijih, gotovo udžbeničkih primjera u kojima se nedvosmisleno dosuđuje najstroža kazna. Ne i kod čovjeka loših namjera. Mirno je posmatrao i odmahivao rukom. Kao da želi da odbije bilo kakvu primisao savjesti i morala, kao da su to kategorije koje načelniku Policijske uprave u Vrbasu nikada nisu bile poznate", stoji između ostalog u saopštenju Partizana.\nZvezda na stadionu Partizana ovjerila titulu\n150. derbi vječitih rivala pripao Zvezdi\nSjajan derbi u Beogradu: Zvezda preokrenula protiv Partizana\nZvezda vodi kao gost protiv Partizana\nIbanez: Živković bi mnogo značio za utakmicu\nIbanez pred derbi